title: Kaarinan kirkko

text:
Kaarinan kirkko on Kaarinan kaupungin nykyisen keskustan tuntumassa, Hovirinnassa sijaitseva kirkkorakennus, joka toimii Kaarinan seurakunnan pääkirkkona.
Tammikuussa 1991 Kaarinan seurakunta jaettiin kahdeksi seurakunnaksi Kaarinan ja Turun välistä rajaa myöten. Turun Katariinanseurakunnan kirkoksi tuli entinen Kaarinan kirkko, jota alettiin kutsua Pyhän Katariinan kirkoksi. Hovirinnan seurakuntakeskuksesta tuli tuolloin uusi Kaarinan kirkko.


title: Kaarinan kirkko

text: Kaarinan kirkon on suunnitellut Arkkitehtitoimisto Pitkänen, Laiho & Raunio. Punatiiliverhoillun rakennuskompleksin sisustuksessa on yhdistelty erilaisia puumateriaaleja. Eri tasoihin, muotoihin ja väreihin sommitellut puuelementit muodostavat alttariseinälle kuvan kärsivästä Kristuksesta. Kirkkotekstiilit on suunnitellut tekstiilitaiteilija Raija Rastas.


title: Malick Fall

text: Malick Fall (s. 11. joulukuuta 1985) on senegalilainen uimari. Hän on osallistunut olympialaisiin kolme kertaa vuodesta 2000 lähtien. Fall osallistui Sydneyn kisoissa 2000 100 metrin rintauintiin 14 vuoden ikäisenä ja on näin ollen maansa historian nuorin olympiaurheilija. Hän sijoittui tuolloin 62:ksi. Fall osallistui seuraavissa kisoissa kolmelle matkalle ja toimi Senegalin lipunkantajana avajaisissa. Hänen paras kisasijoituksensa oli 40. tila 100 metrin rintauinnista. Fall kilpaili samalla matkalla myös Pekingin olympialaisissa 2008, joissa hän sijoittui 48:nneksi.


title: Mario Gavranović

text: Mario Gavranović (s. 24. marraskuuta 1989 Lugano, Sveitsi) on sveitsiläinen jalkapalloilija. Hän edustaa Sveitsin Superliigassa pelaavaa FC Zürichiä ja on pelipaikaltaan hyökkääjä.


title: Mario Gavranović

text: Gavranović aloitti ammattilaisuransa Luganosta kaudella 2006–2007. Vuonna 2008 hän siirtyi Yverdon-Sportiin. Ensimmäisellä kaudellaan hän pelasi 20 ottelua ja teki niissä kahdeksan maalia.


title: Mario Gavranović

text: Kauden 2009–2010 alkupuoliskon Gavranović pelasi lainasopimuksella Neuchâtel Xamaxissa, jossa hän teki kahdeksan maalia 17 ottelussa.


title: Mario Gavranović

text: 1. helmikuuta 2010 Gavranović teki sopimuksen saksalaisseura Schalken kanssa. Hän oli Schalken palkkalistoilla kaksi vuotta saavuttamatta paikkaa seuran vakiokokoonpanossa. Kaudella 2011–2012 hän pelasi lainasopimuksella 1. FSV Mainz 05:ssä. Vuonna 2012 Gavranović palasi Sveitsin liigaan tehtyään nelivuotisen sopimuksen FC Zürichin kanssa.


title: Mario Gavranović

text: Gavranović teki ensiesiintymisensä Sveitsin A-maajoukkueessa 26. maaliskuuta 2011 EM-karsintaottelussa Bulgariaa vastaan.


title: Paluu pulpettiin

text: Paluu pulpettiin () on yhdysvaltalainen Dan Harmonin luoma komediasarja. Sen ensiesitys oli NBC-kanavalla syyskuussa 2009. Sarja kertoo opiskelijaryhmästä, joka käy community collegea fiktiivisellä Greendalen paikkakunnalla Coloradossa. Sarja sisältää runsaasti niin sanottua metahuumoria ja viittauksia populaarikulttuuriin. Se parodioi usein elokuva- ja televisiokliseitä.


title: Paluu pulpettiin

text: Kolmannen tuotantokauden puolivälissä NBC poisti sarjan ohjelmistostaan ja esitti kauden loput jaksot vasta myöhään vuoden 2012 keväällä. Tätä seurasi sarjan luoneen Dan Harmonin lähtö sarjasta. "Communityn" neljäs kausi tehtiin pienemmällä jaksomäärällä uusien tuottajien voimin, mutta Harmon palasi sarjaan tuottajan asemassa sen viidennelle kaudelle. Toukokuussa 2014 NBC ilmoitti lopettavansa sarjan esittämisen viidennen kauden jälkeen. Kesäkuun lopussa internetyhtiö Yahoo ilmoitti kuitenkin tilanneensa "Communityn" kuudennen kauden Yahoo! Screen -palvelulleen. Kuudennen kauden internetlevitys alkoi vuoden 2015 maaliskuussa.


title: Winchesterin piispa

text: Winchesterin piispa on Englannin kirkon Winchesterin hiippakunnan piispa, joka sijaitsee Hampshiren kreivikunnassa. Keskiajalla se oli yksi varakkaimmista englantilaisista piispanistuimista. Winchesterin tuomiokirkko valmistui vuonna 1093.


title: Winchesterin piispa

text: Hiippakunnan piispa on virkansa puolesta yksi parlamentin ylähuoneen jäsenistä ja Oxfordin St John's Collegen valvoja.


title: Veljekset (vuoden 2011 elokuva)

text: Veljekset on Mika Kaurismäen ohjaama suomalainen draamaelokuva vuodelta 2011. Elokuva kuvattiin kesällä 2010. Elokuvasäätiön tuki elokuvalle oli 120 000 euroa.


title: Veljekset (vuoden 2011 elokuva)

text: Elokuva on satiirisesti sävyttynyt kuvaus kolmen veljeksen ja heidän isänsä jälleennäkemisestä viimeksi mainitun 70-vuotissyntymäpäivillä. Ivarilla, Mitjalla ja Torstilla on yhteinen isä, mutta eri äidit. Tapaaminen tuo esiin monia katkeria muistoja menneisyydestä; kaikki kolme veljestä tuntuvat pitävät Paavo-isää syypäänä epäonnistumisiinsa elämässä.


title: Jelena Roikova

text: Jelena Roikova (s. 27. toukokuuta 1989) on turkmenistanilainen uimari. Hän osallistui Ateenan olympialaisiin 2004 vain 15-vuotiaana ja on täten maansa historian nuorin olympiaurheilija. Roikova osallistui tuolloin 100 metrin selkäuintiin, jossa hän oli 42. eli kilpailun viimeinen.


title: Ingiloijit

text: Ingiloijit (, ) ovat Azerbaidžanin luoteisosassa asuva georgialaisryhmä.


title: Ingiloijit

text: Ingiloijien asuinalue käsittää historiallisen Heretin maakunnan Saingiloksi kutsutun osan. Alueen 1700-luvulla vallaneet avaarit ja tsahurit alistivat sen georgialaisväestön maaorjikseen ja käännyttivät heidät muslimeiksi. Venäjä valtasi avaarien muodostaman Carin ja Balakənin heimoliittoalueen sekä İlisun sulttaanikunnan 1800-luvun alussa. Vuonna 1830 muodostettiin Carin ja Balakənin alue, myöhemmin piirikunta, joka vuonna 1859 nimettiin Zaqatalan piirikunnaksi. Vuonna 1860 ingiloijit käännytettiin ortodokseiksi, mutta vuonna 1863 suurin osa heistä palasi muslimeiksi. Vuonna 1886 Zaqatalan piirikunnassa oli 8 700 ingiloijia (11,7 % väestöstä) ja 3 700 georgialaista (5,0 %).


title: Ingiloijit

text: Azerbaidžanin vuoden 1999 väestönlaskennan mukaan maan kolmessa luoteisimmassa piirikunnassa asui 12 300 georgialaista. Qaxin piirissä he muodostivat 14,6 %, Zaqatalassa 2,9 % ja Balakənissa 2,1 % väestöstä. Azerin kielen käyttö ingilojien keskuudessa on lisääntynyt, mutta kotioloissa puhutaan yhä georgiaa. Suurin osa on sunnalaisia muslimeja. Qaxin piirissä on myös ortodokseja.


title: İlisu

text: İlisu () on kylä Qaxin piirissä Azerbaidžanissa. Se sijaitsee 1200–1400 metrin korkeudella Kaukasuksen pääjonon etelärinteellä virtaavan Qaraçay-joen laaksossa 12 kilometriä Qaxista koilliseen. Asukkaita on noin 3 400 henkeä.


title: İlisu

text: 1700-luvulla İlisusta tuli Kaukasuksen molemmin puolin asuvien tsahurien sulttaanikunnan keskus. İlisun sulttaanikunta liitettiin Venäjään vuonna 1807, ja lopullisesti se lakkautettiin vuonna 1844 viimeisen sulttaanin liityttyä imaami Šamilin joukkoihin. 1800-luvun lopulla kylä tunnettiin sen lähellä sijaitsevista kuumista kivennäisvesilähteistä.


title: İlisu

text: Nykyään İlisu on suosittu matkailukohde. Kivestä rakennetun kylän nähtävyyksiin kuuluvat linnoituksen rauniot ja erikoinen moskeija. Lähistöllä sijaitsee İlisun luonnonsuojelualue.


title: Kochin kansainvälinen lentoasema

text: Kochin kansainvälinen lentoasema () on lentoasema Keralan osavaltiossa Intiassa. Lentoasema sijaitsee noin 30 kilometriä Kochin keskustasta pohjoiseen. Lentoasema on Air India Express -lentoyhtiön kotikenttä. Asemalta lentää myös GoAir, IndiGo, Jet Airways, JetLite, SpiceJet ja Kingfisher Airlines.


title: Kochin kansainvälinen lentoasema

text: Lentoaseman kautta kulki noin 10 miljoonaa matkustajaa huhtikuun 2017 ja maaliskuun 2018 välisenä aikana.


title: Balakən

text: Balakən () on kaupunki Azerbaidžanissa Kaukasusvuoriston reuna-alueella. Se sijaitsee Alazanin sivujoen Balakənçayn varrella 394 kilometriä Bakusta luoteeseen. Kaupunki on Balakənin piirin keskus. Sen kautta kulkee Yevlaxin, Şəkin ja Tbilisin välinen maantie. Kaupungissa on myös Yevlaxista haarautuvan sivuradan pääteasema. Asukkaita on 9 700 henkeä (vuonna 2010).


title: Balakən

text: Balakəninin seutu on kuulunut Kaukasian Albaniaan ja myöhemmin Kahetiaan. Avaarit ottivat sen haltuunsa 1700-luvun alussa muodostaen liittokunnan, jonka keskuksina toimivat Carin ja Balakənin kylät. Venäjä valtasi alueen vuonna 1803 ja lopullisesti vuonna 1830. Samalla muodostettiin Carin ja Balakənin alue, myöhemmin piirikunta, joka vuonna 1859 nimettiin Zaqatalan piirikunnaksi. 1800-luvun lopulla Balakənin kylässä asui yksinomaan avaareja ja georgialaisia. Vuonna 1930 siitä tuli hallintopiirin keskus, vuonna 1954 kaupunkimainen taajama ja vuonna 1968 kaupunki.


title: Balakən

text: Nykyään Balakən on maatalousalueen keskus, jossa on pienimuotoista elintarvike- ja jalostusteollisuutta. Kaupungin huomattavin nähtävyys on 1700–1800-luvuilla rakennettu moskeija minareetteineen.


title: Rogan josh

text: Rogan josh on kashmirilainen mausteinen lammasruoka. Pataruoka koostuu lampaan lisäksi jogurttiin pohjautuvasta currystä, jossa voi olla esimerkiksi tomaattia ja valkosipuliakin.


title: Kościuszkon kapina

text: Kościuszkon kapina oli Puolassa vuonna 1794 syttynyt kapina, joka kohdistui Venäjän keisarikuntaa vastaan. Kapinan taustalla oli Puolan jako ja sen heikentyminen valtiona, mikä oli johtanut Venäjän vaikutusvallan kasvuun. Nimensä kapina sai sen johtaja Tadeusz Kościuszkosta. Kapina kukistettiin ja Puola lakkasi olemasta itsenäisenä valtiona kapinan jälkeen suoritetussa uudessa jaossa.


title: Kościuszkon kapina

text: Puolan toisen jaon jälkeen maa oli ajautunut voimakkaaseen Venäjän vaikutusvaltaan. Venäläiset joukot liikkuivat maassa vapaasti ja antoivat määräyksiä paikallisille viranomaisille. Lisäksi suuresti pienentynyttä Puolaa ei enää kansan keskuudessa pidetty elinkelpoisena, jakojen jälkeen Puolalla oli pinta-alaa 240 000 km² ja asukkaita siellä oli 3,5 miljoonaa. Kościuszko oli lähtenyt etsimään tukea Ranskasta, mutta vallankumouksen terrorin aikaan siirtyneellä Ranskalla ei ollut valmiuksia auttaa Puolaa. Maan tuki jäi Kościuszkon julistamiseen Ranskan kunniakansalaiseksi.


title: Kościuszkon kapina

text: Avoin kapina syttyi vuoden 1794 keväällä. Venäläiset olivat määränneet kenraali Antoni Madalińskin hajottamaan varuskuntansa, mutta sen sijaan hän marssi joukkojensa kanssa Krakovaan. Krakovassa Tadeusz Kościuszko huudettiin diktaattoriksi ja hän luki kapinanjulistuksen Krakovan torilla 24. maaliskuuta 1794. Samalla hän vannoi miekkavalan. Kościuszko keskittyi kapinan sotilaalliseen johtoon ja hallintoon valittiin korkein kansallinen neuvosto. Puolassa julistettiin yleinen väestönotto ja 7. toukokuuta 1794 vapautettiin kaikki talonpojat. Kansannousu levisi nopeasti Krakovasta Varsovaan ja Vilnaan. Tällöin kapinaan liittyi myös silloinen Puolan kuningas, mutta kapinan johtoon tuli kapinaliikkeen äärisiiven vaikuttajia. Varsovassa kapinan johtoon nousi Jan Kiliński ja Vilnassa Jakob Jasiński. Kapinalliset ottivat vangeiksi osan Targowican konfederation johtajista ja nämä teloitettiin. Kapinan loppu tuli Varsovan kaakkoispuolella venäläisiä joukkoja vastaan 10. lokakuuta 1794 käydyn Maciejowicen taistelun seurauksena. Kościuszko haavoittui ja jäi venäläisten vangiksi. Kościuszkon kerrotaan huudahtaneen, että tämä oli Puolan loppu ("finis Polanie"). Tarinan todenperäisyyttä ei tiedetä.


title: Kościuszkon kapina

text: Kapinan jälkeen venäläisiä johtanut Aleksandr Suvorov järjesti Varsovan kaupunginosassa Pragassa verilöylyn, joka kauhistutti puolalaisia ja ulkomaalaisia tarkkailijoita. Puolan kuningas siirrettiin Puolan itäosaan. Kościuszko ja kapinan muut johtajat vietiin Pietari-Paavalin linnoitukseen Pietariin. Lokakuussa 1795 pantiin toimeen Puolan viimeinen jako. Itävalta sai jäljellä olevan osan Länsi-Galitsiasta Venäjän saadessa lopun Itä-Puolan suurin piirtein myöhemmän Curzonin linjan mukaisesti. Preussi sai loput Puolasta.


title: Musta kotka

text: Musta kotka () on vuonna 1988 ensi-iltansa saanut yhdysvaltalainen toimintaelokuva. Elokuvan on ohjannut Eric Karson ja käsikirjoittaneet Michael Gonzales ja A. E. Peters. Pääosissa näyttelivät Shō Kosugi, Jean-Claude Van Damme, Doran Clark ja Bruce French. Taistelukohtausten koreografiasta vastasi pääosassa esiintyvä Shō Kosugi.


title: Musta kotka

text: Yhdysvaltain ilmavoimien F-111 hävittäjä syöksyy Välimereen mukanaan salainen koekäytössä oleva laser-ohjain, Rapid Angel. CIA lähettää Ken Tamin Maltaan hakemaan huippusalaisen laser-ohjaimen. Ken lähtee matkaan yhdessä kahden poikansa, sekä työparinsa Patrician kanssa. Myös Neuvostoliiton KGB on tietoinen pakkolaskusta ja lähettää paikalle omat agenttinsa eversti Klimenkon ja agentti Andrein miehistöineen.


title: Musta kotka

text: Elokuva kuvattiin kolmen miljoonan dollarin budjetilla Maltassa ja Italiassa, Roomassa.


title: Morgan Nicholls

text: Morgan Nicholls on Musen "neljäs" jäsen joka soittaa perkussioita, syntetisaattoria ja kosketinsoittimia tarvittaessa live-esiintymisissä. Nicholls on soittanut myös Gorillazissa ja muissa bändeissä.


title: Välimerkki (albumi)

text: Välimerkki on kahden rap-yhtyeen, Urbaanilegendan ja Toisen Kanavan 11. maaliskuuta 2004 julkaistu yhteisalbumi. Sen julkaisi 2Fly Entertainment.


title: Pink Friday

text: Pink Friday on pop/R&B- artisti Nicki Minajin debyyttialbumi, joka julkaistiin Yhdysvalloissa 19. marraskuuta 2010 levy-yhtiöiden Young Money Entertainment, Cash Money Records ja Universal Motown kautta. Sen deluxe-versio sisältää kolme uutta kappaletta ja oli julkaistavana samanaikaisesti. Albumia edelsivät singlet "Your Love" ja "Right Thru Me", mitkä vastaavasti julkaistiin vuoden 2010 kesä- ja syyskuussa. Lisäksi albumi sisältää aikaisemmin julkaistun, yhdysvaltalaisen räppärin will.i.amin kanssa tehdyn "Check It Outin". Kolmas single "Moment 4 Life", jolla vierailee kanadalainen räppäri Drake, julkaistiin joulukuussa 2010.


title: Pink Friday

text: "Pink Fridaylla" vierailee tuottajia niin popin, hip-hopin, kuin R&B:nkin saralta. Avustukset albumin tuotantoon tulivat monenlaisilta tahoilta, mukaan lukien J.R. Rotem, Bangladesh, Swizz Beatz, T-Minus ja will.i.am.


title: Pink Friday

text:
Minajin muiden artistien kappaleilla vierailun johdosta paljon odotettu albumi debytoi
Billboard 200-listan toisella sijalla myyden ensimmäisellä viikolla 375 000 painosta.
Recording Industry Association of America on ilmoittanut albumin myyneen platinaa. Nyt levyä on myyty Yhdysvalloissa 1 552 600 kappaletta. Britanniassa albumin on myynyt kultaa.
30 joulukuuta Pink Friday myi tupla-platinaa.


title: Pink Friday

text: Albumin ensimmäinen single "Your Love" julkaistiin 1. kesäkuuta 2010. Se nousi sijalle 14 Yhdysvaltain Billboard Hot 100 -listalla. Billboardin Hot 100 Rap Songs -listalla sijoitus oli ykkössija. Kappale myi Yhdysvalloissa platinaa. Kappale sisältää samplen Annie Lennoxin kappaleesta "No More I Love You's"


title: Pink Friday

text: 3. syyskuuta 2010 julkaistiin singlenä kappale "Check It Out". Kappaleen on tuottanut ja sillä vierailee will.i.am. Vaikka kyseinen kappale on albumille, sitä ei julkaistu albumin virallisena singlenä. Single sijoittui Billboard Hot 100 -listan 24. sijalle. Belgian Wallonian listalla sijoitus oli toinen sija, Flanderin listalla neljäs sija ja Japanin Japan Hot 100 -listalla sijoitus oli kuudes sija.


title: Pink Friday

text: Albumin toinen virallinen single "Right Thru Me" julkaistiin 24. syyskuuta 2010. Se saavutti Billboard Hot 100 -listan 26. sijan. Kappale on myynyt kultaa.


title: Pink Friday

text: Albumin kolmas single "Moment 4 Life" julkaistiin 7. joulukuuta 2010. Singlellä vierailee kanadalainen rap-artisti/laulaja Drake ja sijoittui 13. sijalle Billboard Hot 100 -listalla. Kappale saavutti ykkössijan Billboardin Hot R&B/Hip-Hop Songs ja Hot Rap Songs -listoilla.


title: Pink Friday

text: Neljäs albumilta julkaistu single oli "Roman's Revenge" -kappaleen remixversio. Kappaleella vierailee Lil Wayne albumiversiolla olevan Eminemin sijaan. Kappaleen on tuottanut hip hop -tuottaja Swizz Beatz.


title: Pink Friday

text: Albumin viides single "Did It On'em" julkaistiin 7. maaliskuuta 2011. Se julkaistiin ainoastaan radiossa ja se saavutti Billboard Hot 100 -listan 49. sijan. Hot R&B/Hip-Hop Songs -listalta irtosi puolestaan kolmas sija.


title: Pink Friday

text: Kappale "Girls Fall Like Dominoes" julkaistiin albumin kuudentena singlenä. Kappaleen paras sijoitus oli 8. sija Britannian UK R&B -listalla.


title: Pink Friday

text: Albumin seitsemäs single "Super Bass" julkaistiin 13. toukokuuta 2011 ja siitä tuli albumin menestyinen single. Se sijoittui 3. sijalle muun muassa Yhdysvaltain Billboard Hot 100 -listalla, Billboardin Pop Songs -listalla ja Uuden-Seelannin virallisella singlelistalla. Kanadan Canadian Hot 100 -listalla sijoitus oli kuudes sija, Australian virallisella singlelistalla myös kuudes sija ja Britannian UK Singles -lsitalla kahdeksas sija,


title: Pink Friday

text: Albumilta julkaistu kahdeksas single "Fly" julkaistiin 30. elokuuta 2011. Singlellä vierailee Rihanna. Single nousi Billboard Hot -listan 76. sijalle.Yhdeksäs single on I'm the Best julkaistiin 4. joulukuuta.


title: Bill Ham

text: Bill Mack Ham (1937 Waxahachie, Texas – 18. kesäkuuta 2016 Austin, Texas) oli yhdysvaltalaisen blues rock -yhtye ZZ Topin manageri. Hän toimi yhtyeen managerina ja tuottajana sen perustamisesta syyskuuhun 2006 asti. Ham oli kirjoittamassa myös joitain yhtyeen kappaleita, esimerkiksi "Rio Grande Mud" -albumin kappaleet ”Just Got Paid”, ”Mushmouth Shoutin’” ja ”Bar-B-Q”.


title: Minamisanriku

text: Minamisanriku on pieni rannikkokaupunki Miyagin prefektuurissa Japanissa. Kaupungissa asui noin 17 000 ihmistä ennen Sendain maanjäristystä maaliskuussa 2011. Järistyksen ja tsunamin jälkeen oli kateissa 10 000 ihmistä.


title: Band Hero

text: Band Hero on Activisionin julkaisema "Guitar Hero" -pelisarjaan kuuluva musiikkipeli. Peli julkaistiin marraskuussa 2009 PlayStation 2:lle, PlayStation 3:lle, Xbox 360:lle, Wiille ja Nintendo DS:lle. "Band Heron" ero muihin "Guitar Hero" -peleihin on se, että sen kappaleet ovat pop/rock -tyylisiä.


title: Band Hero

text: "Band Hero" on rakenteellisesti samanlainen kuin "Guitar Hero 5", joka sisältää koko bändin soiton (basson, kitaran, rummut ja laulun).


title: Band Hero

text: "Band Hero" sai ristiriitaisia ja positiivisia arvioita kriitikoilta. Monet huomasivat pelin muistuttavan turhankin paljon "Guitar Hero 5":stä. Kuitenkin tätä pidettiin hyvänä asiana, koska suosittu pelimoodi "Party Play" oli mukana. Myös parannettu uramoodi ja vanha tuttu GHTunes saivat kiitosta. Jotkut kriitikot huomasivat pelin olevan kohdistettu teinitytöille, sillä pelissä on mukana Taylor Swift, värit ovat tyttöjen makuun ja kappaleet ovat hittimusiikkia. Arvostelijoiden mielestä pelin settilista oli ainoa järkeä syy ostaa peli. Kritisoinnin kohteeksi joutui pelin lyhyt kappalemäärä, joka oli vain 65 kappaletta, verrattuna "Guitar Hero 5":n 85 kappaleeseen.


title: Raja – the Border

text: Raja – the Border () on kanadalaisen CBC-televisiokanavan vuosina 2008–2010 esittämä televisiosarja, joka kertoo fiktiivisestä, Kanadan hallinnon alaisesta maahanmuutto- ja tullivalvontavirastosta (, ). Suomessa televisiosarjaa esitti Yle TV2.


title: Juho Nieminen

text: Juho Nieminen (s. 1979) on espoolainen esikoisrunoilija ja yliopisto-opiskelija. Nieminen on kokenut runoesiintyjä: hän on voittanut neljästi Helsingin Poetry slam -mestaruuden.


title: Juho Nieminen

text:
Esikoisrunokokoelma "Muovin kukkia - väliaikaista nykyrunoutta" (Helsinki-kirjat, 2010). Toinen runokokoelma "Saattaa sisältää pähkinää" ilmestyi 2013 (Helsinki Poetry Connection). Lisäksi hän on julkaissut omakustanteen "Alkoholia ja Mansikoita".
Juho Nieminen toimii Helsinki Poetry Connection-aktiivina.


title: Juho Nieminen

text: Helsinki Poetry Connection


title: Jessie J

text: Jessica Ellen Cornish (s. 27. maaliskuuta 1988 Lontoo), tunnetaan paremmin taiteilijanimellään Jessie J, on brittiläinen soul-, R&B- ja poplaulaja sekä sanoittaja. Jessie J aloitti uransa kirjoittamalla kappaleita muille artisteille, kuten Miley Cyrusille ja Chris Brownille. Hän oli esimerkiksi mukana kirjoittamassa Cyrusin ”Party in the U.S.A.” -kappaletta, joka myi monessa maassa platinaa.


title: Jessie J

text: Jessie J’n oma esikoissingle ”Do It like a Dude” julkaistiin marraskuussa vuonna 2010. Se sijoittui parhaimmillaan Iso-Britannian singlelistan sijalle kaksi ja Belgiassa sijalle kahdeksan. Jessie J’n seuraava single oli ”Price Tag”, jolla oli mukana myös B.o.B. Single julkaistiin tammikuussa 2011 ja se sijoittui singlelistan kärkeen muun muassa Iso-Britanniassa, Irlannissa ja Uudessa-Seelannissa. Elokuuhun 2011 mennessä singleä oli myyty Iso-Britanniassa yli 870 000 kappaletta.


title: Jessie J

text: Jessie J julkaisi 25. helmikuuta 2011 ensimmäisen albuminsa "Who You Are", joka sijoittui Iso-Britannian albumilistalla toiseksi.


title: Ronnie Whelan

text: Ronald Andrew "Ronnie" Whelan (s. 25. syyskuuta 1961 Dublin, Irlanti) on entinen irlantilainen jalkapallon keskikenttäpelaaja, joskus puolustaja, joka oli olennainen osa Liverpoolin joukkuetta 1980-luvulla. Hän oli joukkueessa mukana vuodesta 1979 vuoteen 1994 ja lopetti uransa Southend Unitedissa, jossa hän oli myös pelaajamanageri. Whelanilla on tällä hetkellä mediaura Irlannissa.


title: Ronnie Whelan

text: Whelan syntyi jalkapalloperheeseen Dublinista: hänen isänsä, Ronnie Whelan Senior oli irlantilainen maajoukkuepelaaja ja tärkeä osa St Patrick's Athleticin joukkuetta 1950- ja 1960-luvuilla. Hänen veljensä Paul Whelan pelasi Bohemian FC:lle ja Shamrock Roversille.


title: Manhattanin murhamysteeri

text: Manhattanin murhamysteeri () on yhdysvaltalainen rikoskomediaelokuva, jonka on ohjannut Woody Allen. Toisena käsikirjoittajana Allenin ohella oli Marshall Brickman.


title: Manhattanin murhamysteeri

text: Kun manhattanilaisessa kerrostalossa asuva vanha rouva kuolee, naapuripariskunnan (Allen ja Diane Keaton) rouva alkaa epäillä murhaa ja alkaa tutkia sitä perhetuttavan (Alan Alda) kanssa.


title: Manhattanin murhamysteeri

text: "Video-oppaassa" vuodelta 1994 Bello Romano piti elokuvaa yhtä vapautuneena kuin Allenin 1970-luvun komedioita ja antoi sille kolme tähteä viidestä.


title: Jixi

text: Jixi () on prefektuuritason kaupunki Kiinan kansantasavallan Heilongjiangin maakunnan itäosassa, linnuntietä noin 350 kilometriä maakuntakeskus Harbinista itään. Vuonna 2010 kaupungin väkiluku oli 1,862 miljoonaa ja pinta-ala 22 488 neliökilometriä.


title: Jixi

text:
Kaupunki rajoittuu lännessä Mudanjiangin, pohjoisessa Qitaihen ja Shuangyashanin prefektuuritason kaupunkiin. Idässä ja etelässä naapurina on Venäjän Primorjen aluepiiri.
Piirikuntatasolla kaupunki jakautui seuraavasti (2010):Jixi Xingkaihun lentoasemalta on säännöllisiä kotimaan lentoja.


title: Mudanjiang

text: Mudanjiang (; mantšuksi: Mudan bira) on prefektuuritason kaupunki Kiinan kansantasavallan Heilongjiangin maakunnan eteläosassa, linnuntietä noin 270 kilometriä maakuntakeskus Harbinista kaakkoon. Vuonna 2010 kaupungin asukasluku oli 2,799 miljoonaa ja pinta-ala 40 435 neliökilometriä.


title: Mudanjiang

text:
Kaupunki rajoittuu etelässä Yanbianin prefektuuriin, lännessä Harbinin, pohjoisessa Qitaihen ja koillisessa Jixin prefektuuritason kaupunkiin. Kaakossa Mundanjiangin raja on yhteinen Venäjän Primorjen aluepiiri.
Piirikuntatasolla kaupunki jakautui seuraavasti (2010):


title: Mudanjiang

text: Mudanjiangin lentoasema sijaitsee 9 kilometriä kantakaupungista lounaaseen. Sieltä on säännöllisiä lentoja maan moniin Kiinan kaupunkeihin kuin myös Ussurijskiin Venäjälle ja Incheonin kansainväliselle lentoasemalle Etelä-Koreaan.


Yanbianin korealaisten autonominen prefektuuri (, ) on autonominen prefektuuri Jilinin maakunnassa Kiinassa. Yanbianin pohjoispuolella sijaitsee Heilongjiangin maakunta, lännessä kaupungit Baishan ja Jilinin kaupunki. Etelässä sijaitsee Pohjois-Korean Pohjois-Hamgyŏngin maakunta, idässä Venäjän Primorjen aluepiiri. Prefektuurin pinta-ala on 43 509 neliökilometriä ja väkiluku 2,27 miljoonaa (2010). Prefektuurin pääkaupunki on Yanji, joka sijaitsee linnuntietä noin 350 kilometriä maakunnan pääkaupunki Changchunista itäkaakkoon.


title: Yanbianin korealaisten autonominen prefektuuri

text: Piirikuntatasolla prefektuuri jaetaan 8 osaan seuraavasti (numerointi kuten oheisessa kuvassa):


title: Bukowski

text: Bukowski voi tarkoittaa muun muassa seuraavia:


title: Sininen ja valkoinen

text: Sininen ja valkoinen on suomalaisen laulajan Jukka Kuoppamäen vuonna 1972 julkaistu isänmaallinen iskelmä albumilta "Valtatie". Kappaleen sävellys ja sanoitus on Kuoppamäen omaa käsialaa, sovituksesta vastasivat Kari Hillo ja Raimo Henriksson. Kuoppamäki voitti kappaleella Rostockin laulufestivaalit Itä-Saksassa samana vuonna.


title: Sininen ja valkoinen

text: ”Sininen ja valkoinen” pääsi Suomen singlelistalla sijalle 17 elokuussa 1973. Alkuperäisen singlen B-puolella oli ”Rakkautta vain” ja lähteestä riippuen joko vuoden 1973 tai 1974 uusintapainoksessa ”Pieni mies”. Vuonna 1973 Kuoppamäki levytti kappaleen englanniksi (”Blue and White”) ja saksaksi (”Blau und Weiss”).


title: Sininen ja valkoinen

text: Kappale on Kuoppamäen tunnetuimpia, ja sitä on sanoituksensa vuoksi ehdotettu jopa Suomen uudeksi kansallislauluksi. Sanoitukset saivat innoituksensa, kun Kuoppamäki oli lähdössä Rostockin laulukilpailuun, ja mietti, mitä kertoisi kotimaastaan. Kappaletta luultiin ilmestyessään poliittiseksi kannanotoksi, mutta Kuoppamäki on kertonut laulun innoittajaksi ainoastaan kotiseuturakkauden. Jälkeenpäin Kuoppamäki kuuli, että oli saanut kappaleen johdosta taistolaisten vihat ylleen, sillä he pitivät kappaletta vaarallisena.


title: Sininen ja valkoinen

text: Ilmestyessään kappale kohtasi Suomen kasvavan poliittisen suvaitsemattomuuden, ja ”Sinisen ja valkoisen” negatiivinen vastaanotto määrätyissä piireissä oli osasyynä Kuoppamäen muuttoon Länsi-Saksaan vuonna 1977. Myös Viron neuvostotasavallassa kappale oli pitkään pannassa, kunnes Neuvostoliiton hajottua 1991 sitä alettiin jälleen soittaa.


title: Sininen ja valkoinen

text: ”Sinisen ja valkoisen” ovat Kuoppamäen lisäksi levyttäneet muun muassa Eino Grön, Aikamiehet ja Klamydia.


title: Dance with Me (The Driftersin kokoelma-albumi)

text: Dance with Me on kokoelma-albumi yhdysvaltalaisen The Drifters -laulu-yhtyeen tuotannosta vuodesta 1959 lähtien. Yhtyeen kokoonpano oli jo tuolloin ehtinyt kokea täydellisen miehistövaihdoksen. Laulusolistikin oli ehtinyt vaihtua neljä kertaa.


text: Kokoelmalevyn kustantaja on Belgiassa toiminut levy-yhtiö Surprise Records, 77 Rue de Brabant, 1030 Bryssel. Yhtiö on osa AFM-ryhmää. Levy on julkaistu San Juan Music Groupilta saadun lisenssin turvin. Levykannen on Belgiassa valmistanut Druco Halle ja esittelytekstin on laatinut Alfie Falckenbach.


text: A-puoliB-puoli


title: There Goes My Baby

text: There Goes My Baby on alun perin yhdysvaltalaisen The Drifters -lauluyhtyeen esittämä kappale sekä singlejulkaisu, joka nousi Yhdysvaltain poplistalla kärkikymmenikköön heinäkuussa 1959 ja oli parhaimmillaan kakkostilalla. Se oli yhtyeen ensimmäinen pophitti, mutta tätä ennen sillä oli ollut yhdeksän Top 10 -sijoitusta R&B-listalla vuoteen 1955 mennessä. Tämä kappale oli R&B-listan ykkösenä.


title: There Goes My Baby

text: "There Goes My Baby" on tämän Drifters-kokoonpanon ensimmäinen hitti Atlantic-levy-yhtiölle ja kappale on äänitetty kesällä 1959. Kappaleen tekijöinä ovat laulusolisti Ben E. King, manageri George Treadwell ja Lover Patterson. Kappale oli samalla ensimmäinen Drifters-levy, jonka tuottivat Jerry Leiber ja Mike Stoller. "There Goes My Baby" oli myös ensimmäinen rock and roll tai R&B -hitti, jolla oli vallitsevana jousitausta. Jousisovituksen on tehnyt Stan Applebaum Mike Stollerin idean perusteella. Sanoituksessa haikaillaan omasta syystä menetetyn rakkauden perään.


title: There Goes My Baby

text: Donna Summerin versio kappaleesta nousi Billboard-listan sijalle 21 vuonna 1984.


title: Alankomaiden maantiede

text: Alankomaiden maantiede keskittyy valtion Euroopassa sijaitsevaan osaan, joka ulottuu leveyspiiriltä 50° leveypiirille 54° N, ja pituuspiirien 3° ja 8° E välille.


title: Alankomaiden maantiede

text: Alankomaille ominaista on maanpinnan tasaisuus. Mäkisiä maisemia löytää vain maan keski- sekä kaakkoisosista. Jääkausi on myös muokannut selänteitä, kuten Hondsrug Drenthessä sekä kukkuloita Nijmegenin, Sallandin, Twenten ja Utrechtse Heuvelrugin lähistöllä. Alankomaat kuuluu temperaattiseen lehtimetsävyöhykkeeseen. Metsiä on vain vähän, ja ne on suurimmaksi osaksi hakattu pois viljelymaiden ja asutuksen tieltä. Luonnonsuojelualueiden metsissä kasvaa pyökkejä, koivuja, leppää, tammea, saarnea ja jalavia. Havupuita kasvaa lähinnä istutettuina.


title: Alankomaiden maantiede

text: Suunnilleen puolet maan pinta-alasta on alle metrin korkeudella merenpinnasta, ja suuri osa siitä on merenpinnan alapuolella. Mittavat pengerrakennelmat ja dyynimuodostumat suojaavat näitä alueita tulvilta. Monia vedenpumppausasemia tarvitaan pitämään alueet kuivina. Maan korkein kohta Vaalserberg maan kaakkoisimmassa pisteessä on 322,7 metriä merenpinnan yläpuolella ja se kuuluu Ardennien vuoristoon. Suuri osa Alankomaista, esimerkiksi koko Flevolandin provinssi (jossa sijaitsee maailman suurin tekosaari), on muodostettu valtaamalla merestä alaa patoamalla. Näin kuivattamalla on syntynyt polderi.


title: Alankomaiden maantiede

text: Alankomaiden vanhimmat kivet ovat peräisin kivihiilikaudelta. Slochterenin alueella kivihiilikauden kerrostuman pintakerros on hiekkakiveä. Alue tunnetaan maakaasuesiintymistään. Permikauden loppupuolella Alankomaiden pohjoisosiin muodostui suuria vuorisuolaesiintymiä.


title: Alankomaiden maantiede

text: Triaskauden jälkeen alkoi 20 miljoonaa vuotta kestänyt vaihe, jolloin syntyi sedimenttikiviä. Osa niistä sisältää öljyä, ja tällöin syntyivät öljykentät Pohjanmeren alle. Liitukaudella nykyinen Alankomaiden alue oli kokonaan meren alla. Kenotsooisella kaudella syntyneitä savikerrostumia kaivetaan nykyisin ylös tiilien valmistusta varten. Jääkaudet muuttivat maisemaa rajusti kerrostaen alueelle moreenia ja savea. Ne toivat myös suuria siirtolohkareita. Veiksel-jääkauden jäätikkö ei ulottunut Alankomaihin, mutta sen aikana alueelle tuli paljon hiekkaa.


title: Alankomaiden maantiede

text: Jääkausien jälkeen maisemaa on muovannut mereninnan nousu 10 000 vuoden ajan. Savea kerrostui aikaisempien turvemaiden päälle. Dyynit ovat alle 3 000 vuotta vanhoja. Myös Drenthen ja Groningenin alueen laajat turvemaat ovat muodostuneet vasta jääkausien jälkeen.


title: Alankomaiden maantiede

text: Alankomaita hallitsee meri-ilmasto. Tammikuun keskilämpötila on kolme astetta ja heinäkuun 18 astetta. Sadetta tulee tasaisen runsaasti ympäri vuoden. Kevät saapuu Alankomaihin jo helmikuussa lyhyen ja mustan talven jälkeen. Puiden lehteentulo ajoittuu maaliskuun lopulle. Tulppaanipellot ovat täynnä kukkivia tulppaaneja maalis–huhtikuussa. Puut pudottavat lehtensä loka–marraskuussa, ja ensilumi sataa yleensä tammikuussa, mutta pysyvää lumipeitettä maahan ei sada. Usein talven sateet tulevat vetenä.


title: Alankomaiden maantiede

text: Maa on enimmäkseen tasaista, ja joet ja kanavat tuovat kosteutta ja tasaavat lämpötiloja. Niinpä ilmastolliset erot ovat pieniä. Rannikolla on leudompaa kuin sisämaassa. Esimerkikski Vlissingenissä vuoden kylmimmän kuukauden, helmikuun, keskimääräinen alin lämpötila on 1,7 astetta, ja lämpimimmän kuukauden elokuun keskimääräinen ylin 21,3 astetta. Sadetta saadaan kuukausittan 40–80 millimetriä, mutta kesällä sadepäiviä on vähemmän ja sade on silloin rankempaa.


title: Alankomaiden maantiede

text:
Sisämaata edustavassa De Biltissä on helmikuun keskimääräinen alin lämpötila −0,1 astetta, ja lämpimimmän kuukauden elokuun keskimääräinen ylin 22,3 astetta. Sadetilastot ovat samansuuntaiset kuin rannikollakin.
Sää vaihtelee päivästä ja vuodesta toiseen suuresti. Talvella sattuu kylmiä kausia, jotka kestävät viikosta kahteen kuukauteen, ja niiden aikana kanavat saattavat jäätyä, jolloin niillä luistellaan. Joinakin talvina jäätä ei tule lainkaan.


title: Alankomaiden maantiede

text: Vuosien mittaan Alankomaiden rannikkoviiva on muuttunut merkittävästi sekä ihmisen toiminnan että luonnonkatastrofien seurauksena. Lisäksi päinvastoin kuin Fennoskandiassa, jossa maa jatkuvasti kohoaa, Alankomaissa se vajoaa.


title: Alankomaiden maantiede

text: Merkittävimmät tapahtumat maan menetyksen suhteen ovat olleet vuoden 1134 myrsky, joka muodosti Zeelandin saariston. Vuoden 1282 myrskyssä menehtyi yli 50 000 ihmistä. Sen seurauksena entisen Flevo-järven ympäristö muuttui laajaksi merenlahdeksi, Zuiderzeeksi, joka toi Amsterdamille suoran meriyhteyden. 1900-luvulla Zuiderzee kuitenkin osittain kuivattiin poldereiksi, jolloin sen jäljelle jäänyt muutettiin jälleen järveksi, jonka suuri patorakennelma Afsluitdijk erottaa merestä. Nykyisin sen nimenä on IJsselmeer.


title: Alankomaiden maantiede

text: St. Elizabethin tulva vuonna 1421 ja sen jälkeiset laiminlyönnit polderin hallinnassa johtivat 72 neliökilometrin laajuisen Biesboschin alueen syntyyn. Tämä makean veden vuorovesialue toimii myös kansallispuistona. Osa Zeelandia tulvi Pohjanmeren vuoden 1953 tulvassa, joka johti Deltawerkenin syntyyn (laajamittainen patorakennelmasuunnitelma). 1 836 ihmistä sai surmansa. Katastrofit olivat osittain ihmisten aikaansaamaa: suhteellisen korkealla sijaitsevaa suomaata kuivattiin pelloiksi, mikä sai aikaan turpeen tiivistymisen, joka taas johti maanpinnan alenemiseen. Tämä ongelma on vielä tänäkin päivänä ratkaisematta. Vielä 1800-luvulla turve kaivettiin ylös, kuivatettiin ja käytettiin polttoaineena, mikä vain lisäsi ongelman laajuutta.


title: Alankomaiden maantiede

text:
Suojautumiseen tulvia vastaan on eri aikakausina käytetty erilaisia menetelmiä. Ensimmäisellä vuosituhannella kylät ja maatalot sijoitettiin ihmisvoimin rakennetuille kukkuloille (). Myöhemmin ne yhdistettiin penkereillä. 1100-luvulla paikalliset viranomaiset perustivat "waterschap"-järjestöjä (tunnetaan myös nimellä "hoogheemraadschap"), joiden tarkoitus oli pitää huolta vedenpinnan korkeudesta ja suojata alueita tulvilta. 1200-luvulla tuulimyllyjä alettiin käyttää veden pumppaamiseen pois alueilta, jotka ovat nyt merenpinnan alapuolella. Tuulimyllyjä käytettiin myöhemmin kuivaamaan järviä poldereiksi. Vuonna 1932 Afsluitdijk () sai päätöksensä, jolloin entinen Zuiderzee erotettiin Pohjanmerestä ja syntyi IJsselmeer. Siitä tuli osa suurempaa Zuiderzeewerken-projektia, jonka neljä polderia valtasivat yhteensä 1 650 neliökilometriä merialuetta.
Pohjanmeren vuoden 1953 tulvan jälkeen kehitettiin mittava patoamissuunnitelma Deltawerken Zeelandin suistoalueen tulvariskin vähentämiseksi. Työt käynnistettiin vuonna 1958, ja ne saatiin suurelta osin päätökseen vuonna 2002. Työmaa oli valtaisa, ensisijaisia ulompia penkereitä kohotettiin 3 000 kilometrin sekä toissijaisia 10 000 kilometrin matkalta. Uusien riskinhallintamenetelmien kehittämisen jälkeen on penkereitä vahvistettu uudelleen. Deltawerken on yksi suurimmista ihmiskunnan tekemistä rakennelmista, ja American Society of Civil Engineers pitää sitä yhtenä nykymaailman seitsemästä ihmeestä.
Koska poldereiden ylläpito on kallista, niistä luopumisesta on puhuttu. Alankomaat on yksi maista, joiden on katsottu kärsivän eniten ilmastonmuutoksesta, varsinkin merenpinnan kohoamisen vuoksi.


title: Alankomaiden maantiede

text: Maan jakaa kahteen pääosaan kolme jokea: Rein (), Waal ja Maas. Joet ovat myös kulttuurisia rajoja, jotka näkyvät esimerkiksi puhutuissa murteissa sekä uskontokunnissa (aiemmin katolilaisuuden dominoidessa etelässä ja kalvinismin pohjoisessa). Alankomaiden lounaisosa on itse asiassa yksi iso jokien suistoalue.


title: Luettelo Japanin maanjäristyksistä

text: Tämä on luettelo Japanissa tapahtuneista maanjäristyksistä, joiden voimakkuus on vähintään 6,5 Richterin asteikolla ("M") eli momenttimagnitudiasteikolla ("M"), tai pinta-aaltomagnitudiltaan ("M") vähintään 6,5 vanhoissa maanjäristyksissä.


title: There Goes My First Love

text: There Goes My First Love on yhdysvaltalaisen nelimiehisen popsoul-yhtye The Driftersin singlejulkaisu vuodelta 1975. Se oli hitti Englannissa.


title: There Goes My First Love

text: Kappaleiden sovittajana ja orkesterin johtajana on toiminut Lew Warburton. Singlen on kustantanut Bell Records, joka on osa yhtiötä Columbia Pictures Industries. Singlen suojakuoren tiedoissa Greenawayn tilalla on Greensway ja H. Barterin tilalla M. Barter.


title: Miesjärjestöjen keskusliitto

text: Miesjärjestöjen keskusliitto ry on vuonna 2011 perustettu yhdistys joka pyrkii edistämään hyvinvoinnin ja sukupuolten välisen tasa-arvon toteutumista miesnäkökulmasta. Keskusliiton perustajajäseniä ovat Miessakit ry, Vihreä miesliike ry ja Miesten tasa-arvo ry, ja liitto pyrkii keräämään piiriinsä kaikki miesjärjestöt ja -verkostot sekä miesten ja poikien hyvinvointipalveluita tuottavat yhdistykset. Liitto mm. järjestää foorumitoimintaa ja puuttuu miesasiaan arjessa, koulutuksessa, työelämässä ja poliittisessa päätöksenteossa.


title: Miesjärjestöjen keskusliitto

text: Järjestö on perustettu tammikuussa 2011. Sen puheenjohtaja on Rolf Paqvalin ja varapuheenjohtaja Jyrki Lohi. Liiton tavoitteena on yhteiskunta, jossa hyvinvointi- ja tasa-arvotarpeita ei aseteta sukupuolen perusteella arvojärjestykseen ja "jossa yhteistyötä vahvistetaan toisia kunnioittavan, kuuntelevan vuorovaikutuksen kautta".


title: Miesjärjestöjen keskusliitto

text: Ensimmäisen hallituksen jäsenet ovat dosentti Matti Rimpelä (puheenjohtaja), Rolf Paqvalin, Jukka Relander, Jukka Jonninen, Juuso Erno ja Pasi Malmi. Pääsihteerinä toimii Tomi Timperi.


title: Fiat 100-90

text: Fiat 100-90 on Fiatin kuusisylinterinen vakiona ahtamaton traktori.


title: Fiat 100-90

text: Traktoria valmistettiin vuosina 1984–2002.


title: Kalsiumvetyfosfaatti

text: Kalsiumvetyfosfaatti eli dikalsiumfosfaatti (CaHPO) on kalsium- ja vetyfosfaatti-ionien muodostama epäorgaaninen ioniyhdiste. Luonnossa yhdistettä kidevedettömänä monetiittimineraalina ja dihydraattina brushiittimineraalina. Kalsiumvetyfosfaattia käytetään lannoitteissa, hivenainevalmisteissa ja lisäaineena lääkkeissä ja elintarvikkeissa.


title: Kalsiumvetyfosfaatti

text: Kalsiumvetyfosfaatti on valkoista kiinteää ainetta, joka usein esiintyy dihydraattinaan CaHPO·2H0. Kidevedettömän yhdisteen alkeiskoppi on trikliininen ja kidevedellisen dihydraatin alkeiskoppi on monokliininen. Kalsiumvetyfosfaatti liukenee hyvin huonosti veteen ja hajoaa vesiliuoksissa. Hajoaminen fosforihapoksi ja hydroksiapatiitiksi tapahtuu oktakalsiumfosfaattivälituotteen kautta.


title: Kalsiumvetyfosfaatti

text: Kalsiumvetyfosfaattia valmistetaan neutraloimalla fosforihappoa kalsiumhydroksidilla ,kalsiumoksidilla tai kalsiumkarbonaatilla ja kalsiumvetyfosfaatti saostetaan. Saostusprosessia jäähdytetään tai lämmitetään 80 °C lämpötilaan riippuen siitä halutaanko kidevedetöntä tuotetta vai dihydraattia. Teollisessa tuotteessa on usein mukana myös kalsiumdivetyfosfaattia.


title: Kalsiumvetyfosfaatti

text: Yhdistettä voidaan myös tuottaa kalsiumkloridiliuoksesta saostamalla natriumvetyfosfaatin avulla. Eläinrehuissa käytettävää kalsiumvetyfosfaattia voidaan valmistaa myös eläinten luista suolahappo- ja kalsiumkarbonaattikäsittelyllä.


title: Kalsiumvetyfosfaatti

text: Suurin osa valmistetusta kalsiumvetyfosfaatista käytetään fosforin lähteenä eläinten rehuissa. Sitä käytetään myös lannoitteissa, lasin valmistuksessa, muovien stabilisaattorina, hivenainevalmisteissa, hammastahnoissa ja täyteaineena lääkevalmisteissa. Kalsiumvetyfosfaattia käytetään elintarvikelisäaineena säätämään happamuutta, stabilisaattoreina ja sulatesuolana kalsiumdivetyfosfaatin ja kalsiumfosfaatin tavoin. Näillä kolmella yhdisteellä on sama E-koodi E341.


title: Maaginen kristalli

text: Maaginen kristalli on suomalais-italialainen tietokoneanimoitu jouluelokuva, jonka on ohjannut Antti Haikala ja jonka Suomen ensi-ilta oli 18. marraskuuta 2011. Elokuva on kolmiulotteinen.


title: Maaginen kristalli

text: Elokuva sai ensi-iltaviikonloppuna vain 5 000 katsojaa. Siitä odotettiin "Niko – lentäjän pojan" menestyksen jatkajaa.


title: Maaginen kristalli

text: Yotanin ja Red Caps -partion pitää pelastaa Maaginen kristalli, sillä sen avulla Joulupukki voi tuoda kaikkialla maailmassa lapsille lahjoja ja jouluiloa. Joulupukin kaksosveli Basil on kuitenkin tehnyt kieroja suunnitelmia: hän varastaa kristallin ja saa siten lapset valtaansa niin kuin vuoren henget Robolaiset aiemmin.


title: Maaginen kristalli

text: Kristallin pelastamiseksi tarvitaan ihmislapsi Yotanin rohkeutta ja Red Capsien taikakykyjä, jotta kristalli saadaan oikeaan paikkaan Joulupukille. Jännittävien seikkailun aikana tulee eteen kiperiä tilanteita.


title: Maaginen kristalli

text: "Maaginen kristalli" sai nihkeän vastaanoton kriitikoilta. Iltalehden arvio kritisoi elokuvan käsikirjoitusta raakileeksi, ja tarinankerrontaa "videopelimäiseksi mätkinnäksi". Myös MTVn kriitikko Outi Heiskanen kommentoi elokuvaa "viittä vaille valmiiksi konsolipeliksi". Film-O-Holic.comin Jokke Ihalainen kritisoi elokuvan dialogin kuulostavan Yhdysvaltalaisen elokuvan teennäiseltä dubbaukselta. Sen sijaan Episodin Päivi Laajalahti kehuu elokuvan dialogia nokkelaksi.


title: Seungri

text: Seungri () (oikealta nimeltään 이승현, "Lee Seung Hyun", tunnettu myös nimillä "V.I, Victory", s. 12. joulukuuta 1990) on eteläkorealainen laulaja, tanssija ja näyttelijä. Seungri tunnetaan paremmin urastaan korealaisen poikabändin, Big Bangin, jäsenenä. Seungri on Big Bangin jäsenistä nuorin. Seungrin ensimmäinen single "Strong Baby" julkaistiin vuonna 2008. Tämän jälkeen hän teki comebackin vuonna 2011 minialbumillaan "VVIP". Singlet "VVIP" ja "What Can I Do" menestyivät hyvin. Albumilla vierailee myös IU sekä G-Dragon. Seungri on myös näytellyt mm. elokuvassa "Nineteen."


title: Seungri

text:
Vuonna 2013 Seungri julkaisi toisen mini-albuminsa Let's Talk About Love. Albumilla on kaksi hittiä, "Let's Talk About Love" sekä "Gotta talk to U".
Noin kuukauden sen jälkeen hän teki japanilaisen albumin, joka sisältää albumit Let's talk about love ja VVIP.


title: Love Games (The Driftersin albumi)

text: Love Games on yhdysvaltalaisen, nelimiehisen soulpopyhtye The Driftersin studioalbumi, joka on julkaistu vuonna 1975. Levy-yhtiö on Bell Records. Luettelonumerot ovat LP-levyn osalta 1C 062-96 446 ja C-kasetin osalta 1C 244-96 446.


title: Eric Balfour

text: Eric Salter Balfour (s. 24. huhtikuuta 1977 Los Angeles, Kalifornia) on yhdysvaltalainen elokuva- ja televisionäyttelijä. Televisiossa hän on esittänyt muun muassa Milo Pressmania sarjan "24" ensimmäisellä ja kuudennella tuotantokaudella sekä Gabe Dimasia, Claire Fisherin poikaystävää, "Mullan alla" -sarjassa. Lisäksi hän on esiintynyt päärooleissa muun muassa elokuvassa "Texasin moottorisahamurhat" ja televisioelokuvassa "Dinoshark".


title: Mikko Tarmia

text: Mikko Tarmia (s. 1978) on suomalainen videopelimusiikin säveltäjä. Hän on säveltänyt musiikkia Codeblender Softwaren, Frictional Gamesin ja Wolfire Gamesin videopeleihin. Hän on myös perustanut itsenäisen levy-yhtiön The Sound of Fictionin.


title: Mikko Tarmia

text: Vuosina 2002–2005 Tarmia sävelsi musiikin neljään Codeblender Softwaren videopeliin. Hänet tunnetaan parhaiten sävellyksistään pelisarjaan "Penumbra", jonka musiikista hänen levy-yhtiönsä julkaisi soundtrackin tammikuussa 2010. Tarmia on myös säveltänyt musiikin videopeliin "". Tällä hetkellä hän työskentelee Wolfire Gamesin "Overgrowthin" sekä Frictional Gamesin "Soman" parissa.


title: Joachim Puchner

text: Joachim Puchner (s. 25. syyskuuta 1987) on itävaltalainen alppihiihtäjä, joka kilpailee vauhtilajeissa.


title: Joachim Puchner

text: Nuorten MM-kilpailuissa Altenmarkt-Zauchenseessa vuonna 2007 Puchner voitti supersuurpujottelussa hopeaa. Ensimmäisissä aikuisten arvokisoissaan Garmisch-Partenkirchenin MM-kilpailuissa 2011 hän sijoittui superalppiyhdistetyssä 12:nneksi.


title: Joachim Puchner

text: Puchnerin ensimmäinen kilpailu alppihiihdon maailmancupissa oli Wengenin superalppiyhdistetyssä 16. tammikuuta 2009. Ensimmäisen pistesijansa hän saavutti joulukuussa 2009 Beaver Creekin superalppiyhdistetyssä oltuaan 20:s. Kymmenen parhaan joukkoon hän sijoittui ensimmäisen kerran tammikuussa 2011 oltuaan neljäs Chamonix'n syöksylaskussa. Ensimmäisen palkintokorokepaikkansa Puchner saavutti Kvitfjellin syöksylaskussa maaliskuussa 2011 sijoittumalla kolmanneksi. Seuraavassa kilpailussa, Lenzerheiden syöksylaskussa, hän sijoittui toiseksi.


title: Once Upon a Star

text: Once Upon a Star on skotlantilaisen teinipopyhtye Bay City Rollersin toinen studioalbumi, joka julkaistiin toukokuussa 1975. Levy-yhtiö on Bell Records. Luettelonumerot ovat LP-levyn osalta 1C 062-96 506 ja C-kasetin osalta 1C 244-96 506.


title: Once Upon a Star

text: Albumin tunnetuimpia on aloituskappale "Bye Bye Baby". Tämä versio Four Seasonsin kappaleesta julkaistiin myös singlenä, ja se pysyi Britannian listaykkösenä kuusi viikkoa ja myi miljoona kappaletta keväällä 1975.


title: Once Upon a Star

text:
Itse albumi oli myös parhaimmillaan listaykkösenä. Esimerkiksi
12. elokuuta 1975 albumi oli Yhdistyneen kuningaskunnan listalla sijalla neljä kuten edelliselläkin viikolla. Listaviikkoja oli takana 17. Yhtyeen edellinen, esikoisalbumi Rollin' oli myös noussut edellisen viikon sijoituksesta 20 sijalle 14. Tällä levyllä oli listaviikkoja 46 ja korkeimmillaan sekin oli ollut ykkösenä. Saman lähteen Teazers-osastossa kerrotaan, että yhtye on aloittelemassa Karibialla puolidokumentaarista elokuvaa "maailmanmatkoistaan", vaikka lähde ei niistä ollutkaan tietoinen.


title: Jänösiilikäs

text: Jänösiilikäs ("Spilosoma urticae") on harvinainen, siilikkäisiin kuuluva yöperhonen.


title: Jänösiilikäs

text: Etusiivet ovat molemmilla sukupuolilla pohjaväriltään valkoiset ja niissä on muutamia pieniä mustia pisteitä, mutta pisteet voivat myös puuttua kokonaan. Takasiivet ovat aina puhtaan valkoiset ilman minkäänlaisia pisteitä. Ruumis on tuuheakarvainen. Pää ja keskiruumis ovat valkoiset. Takasruumis on selkäpuolelta kullankeltainen ja sen keskellä on rivi mustia pisteitä. Takaruumiin kärki on valkoinen. Tuntosarvet ovat valkoiset, mutta niiden yläpinnalla keskiviiva on musta. Siipiväli 38–46 mm.


title: Jänösiilikäs

text: Jänösiilikäs muistuttaa varsin paljon erittäin yleistä tiikerisiilikästä ("Spilosoma lubricipedum"). Lajit erottaa tuntosarvien ja takasiipien perusteella. Lisäksi siivet ovat jänösiilikkäällä hieman kapeammat.


title: Jänösiilikäs

text: Toukka on täysikasvuisena 40–45 mm pitkä, tumma, ja sen selkäpuolella on vaaleanruskea juova. Toukkaa peittävät tummat karvat ovat pitempiä sen peräpäässä.


title: Jänösiilikäs

text: Jänösiilikästä tavataan Euroopassa pohjoisimpia osia lukuun ottamatta. Lisäksi levinneisyys ulottuu idässä Itä-Siperiaan. Suomessa jänösiilikäs tavattiin ensimmäisen kerran vuonna 1959. Nykyisin sitä tavataan harvinaisena Etelä- ja Lounais-Suomessa, pääasiassa rannikon tuntumassa. Aikuiset perhoset lentävät kesä-heinäkuussa.


title: Jänösiilikäs

text: Suomen uhanalaisarvioinnissa jänösiilikäs on luokiteltu silmälläpidettäväksi.


title: Jänösiilikäs

text: Jänösiilikäs elää kosteissa ympäristöissä kuten kosteilla niityillä, vesistöjen rannoilla sekä saarilla ja pohjoista kohti siirryttäessä saariston merkitys perhosen esiintymispaikkana kasvaa. Jänösiilikäs on kosteikkojen laji ja sen esiintymät ovat yleensä varsin paikallisia. Perhoset lepäävät päivät lehtien alapinnoilla ja lähtevät liikkeelle vasta hämärän laskeuduttua kunnolla. Koiras lentää helposti valolle, mutta naaras vain harvoin.


title: Jänösiilikäs

text: Naaras munii noin 350 munaa ryhminä ravintokasvien lehtien alapinnoille. Toukat oleskelevat enimmäkseen lehtien alla ja ovat yöaktiivisia. Ne ovat täysikasvuisia elokuussa ja koteloituvat maanpinnan tuntumaan, usein rannalle, jonkin matkaa vesirajan yläpuolelle. Kotelo sijaitsee tavallisesti joko kiven tai puunkappaleen alla tai sammalen tai ruohotukon seassa.


title: Jänösiilikäs

text: Toukka syö monia ranta- ja kosteikkokasveja kuten isohierakkaa ("Rumex hydrolapathum"), vesiminttua ("Mentha aquatica"), ranta-alpia ("Lysimachia vulgaris") sekä keltakurjenmiekkaa ("Iris pseudacorus").


title: Mutato Muzika

text: Mutato Muzika on täyspalveluinen musiikin tuotantoyhtiö, joka on perustettu vuonna 1989 yhteistyössä Devon perustaja Mark Mothersbaughin kanssa.


title: Baldwin Exeteriläinen

text: Baldwin Exeterläinen (n. 1125–1190) oli sisterssiläismunkki ja Canterburyn arkkipiispa. Hänestä tuli Worcesterin piispa 10. elokuuta 1180 ja kuningas Henrik II suositteli häntä arkkipiispaksi.


title: Baldwin Exeteriläinen

text: Arkkipiispana ollessaan Baldwin riitaantui tuomiokirkkonsa papiston kanssa ja keräsi rahaa kolmatta ristiretkeä varten. Rikhard Leijonamielen kruunajaisten jälkeen hän lähti pyhälle maalle, missä hän kuoli 19. marraskuuta 1190. Kun tieto hänen kuolemastaan saapui Englantiin, hänen seuraajakseen valittiin Reginald Fitz Jocelin, joka kuoli itsekin pian ja virka jäi täyttämättä vuoteen 1193, jolloin arkkipiispaksi valittiin Salisburyn piispa Hubert Walter.


title: Leimusiilikäs

text: Leimusiilikäs ("Pericallia matronula") on siilikkäisiin kuuluva, isokokoinen ja värikäs perhoslaji. Se on "Pericallia"-suvun ainoa laji.


title: Leimusiilikäs

text: Leimusiilikäs on helposti tunnistettava perhoslaji, jota ei oikeastaan voi sekoittaa muihin lajeihin. Etusiivet ovat kanelinruskeat, ja niiden etureunassa on neljä vaaleankeltaista laikkua. Takasiivet ovat kirkkaankeltaiset, ja niissä on kaksi riviä tummia täpliä sekä yksinäinen keskitäplä rivien välissä. Siiven tyven puoleinen täplärivi saattaa olla heikosti kehittynyt. Perhosen pää ja takaruumis ovat räikeän karmiininpunaiset, mutta keskiruumis on musta ja siinä on kaksi punaista olkajuovaa. Siipiväli on koiraalla 69–84 mm ja naaraalla 75–90 mm.


title: Leimusiilikäs

text: Toukka on täysikasvuisena 90–100 mm pitkä. Se on väritykseltään nuorena keltainen, myöhemmin tummanharmaa ja kauttaaltaan noin 15 mm pitkien ruskeiden karvojen peittämä.


title: Leimusiilikäs

text: Leimusiilikäs on mantereisen ilmastoalueen laji, jota tavataan Itä-Ranskasta keskisen Euroopan läpi Karpaateille ja Baltiaan. Levinneisyyden pääpaino on Itä- ja Kaakkois-Euroopassa. Euroopan ulkopuolella levinneisyysalue jatkuu Venäjällä Siperian poikki Japaniin asti.


title: Leimusiilikäs

text: Pohjoismaissa lajia on tavattu vain muutamia kertoja. Ruotsin toistaiseksi ainoa havainto on Gotlannista vuonna 2003. Suomessa leimusiilikäs on tavattu Dragsfjärdissä vuonna 2005 sekä Helsingissä ja Hankoniemellä vuonna 2006. Lentoaika on kesäkuun puolivälistä heinäkuun puoliväliin, Suomessa yksilöitä on tavattu heinäkuun alkupuolella.


title: Leimusiilikäs

text: Laji on piilottelevaa elämää viettävä ja sen tyypillinen elinympäristö on usein jalopuuvaltainen, kostea lehtimetsä. Laji on paikoittainen, ja esiintymät ovat usein erillään toisistaan. Perhoset lentävät aurinkoisina aamupäivinä sekä uudelleen iltapäivästä pitkälle yöhön, tyypillisesti useita metrejä maanpinnan yläpuolella. Koiraat liikkuvat huomattavasti naaraita enemmän ja lentävät toisinaan valolle.


title: Leimusiilikäs

text: Naaras munii 500–600 munaa ravintokasvien lehtien alapinnoille. Toukka talvehtii kaksi kertaa. Ensimmäisen kerran keskenkasvuisena, toisen täysikasvuisena. Toukokuussa toukka lopulta koteloituu kuivien lehtien sekaan maahan.


title: Leimusiilikäs

text: Toukka on polyfagi, jonka ravintokasvit muuttuvat sen kasvaessa. Ensimmäisenä kesänään toukka syö mm. pähkinäpensasta ("Corylus avellana"), kuusamia ("Lonicera") sekä pyökkiä ("Fagus sylvatica"). Toisena kesänä pääasiallisia ravintokasveja ovat voikukat ("Taraxacum"), mustikka ("Vaccinium myrtillus") sekä keltanot ("Hieracium"). Toisen kerran talvehdittuaan toukka ei nauti enää ravintoa.


title: Reijo Naulapää

text: Reijo Naulapää (s. 28. huhtikuuta 1941) on suomalainen eläkkeellä oleva poliisi, joka toimi poliisiylijohtajana vuosina 1998–2004.


title: Reijo Naulapää

text: Naulapää valmistui oikeustieteen kandidaatiksi vuonna 1968, minkä jälkeen hän toimi esittelijänä Uudenmaan lääninhallituksessa. Vuoden jälkeen hänet nimitettiin nimismieheksi Nurmijärvelle, mistä alkoi Naulapään 35 vuotta kestänyt poliisin ura.


title: Reijo Naulapää

text: Nimismieskauden jälkeen Naulapää työskenteli muun muassa poliisitarkastajana Uudenmaan lääninhallituksessa, ylitarkastajana sisäministeriön poliisiosastolla ja poliisitarkastajana Hämeen lääninhallituksessa. Ministeriöön hän palasi vuonna 1991 ensin poliisijohtajaksi ja vuonna 1998 hänet valittiin poliisiylijohtajaksi. Naulapää määritteli johtajakautensa yhdeksi tärkeimmistä päämääristä poliisin resurssien turvaamisen. Hän jäi eläkkeelle vuoden 2004 päätteeksi. Naulapäätä seurasi tehtävässä Markku Salminen.


title: Seututie 551

text: Seututie 551 on Kuopion Pitkälahdesta Karttulan, Tervon ja Vesannon keskustan kautta Vesannon Ahveniseen vievä seututie. Tien pituus on noin 80 kilometriä. Tie on päällystetty ja kaksikaistainen. Tiellä on yksi lentokoneiden varalaskupaikka Tervon lähellä.


title: Leprechaun (elokuva)

text: Leprechaun on yhdysvaltalainen kauhukomedia, joka sai ensi-iltansa 8. tammikuuta 1993. Elokuvan ohjasi Mark Jones. Elokuva on saanut viisi jatko-osaa ja yhden uudelleenfilmatisoinnin.


title: Leprechaun (elokuva)

text: Elokuva alkaa, kun Daniel O'Grady palaa kotiin Irlannin matkaltaan mukanaan kultakolikoita, jotka hän hankki pahalta Leprechaunilta. Hänen tietämättään Leprechaun on kuitenkin piilotellut yhdessä hänen matkalaukuistaan. Leprechaun tulee laukusta ulos ja tappaa Danielin vaimon. Haudattuaan kultakolikot Daniel huomaa Leprechaunin kellarissa ja yrittää tappaa sen neliapilalla. Hän onnistuu lukitsemaan sen laatikkoon, mutta yrittäessään sytyttää laatikkoa tuleen, hän saa aivohalvauksen ja Leprechaun jää laatikkoon vangiksi.


title: Leprechaun (elokuva)

text: Kymmenen vuotta myöhemmin vuonna 1993, J.D. Redding ja hänen tyttärensä Tory vuokraavat maalaistalon kesäksi. Paikalle tulevat myös Nathan Murphy, hänen pikkuveljensä Alex sekä Ozzie Jones. Kun Ozzie lähtee käymään kellarissa, hän kuulee Leprechaunin avunhuutoja laatikosta. Hän ottaa neliapilan pois laatikon päältä, jolloin Leprechaun pääsee vapaaksi. Myöhemmin Ozzie yrittää selitellä muille, että hän olisi nähnyt Leprechaunin, mutta häntä ei uskota. Leprechaun alkaa vainota heitä saadakseen kultakolikkonsa takaisin.


title: Harmokeltasiipi

text: Harmokeltasiipi ("Eilema lurideolum") on siilikkäisiin kuuluva, erittäin yleinen yöperhoslaji.


title: Harmokeltasiipi

text: Molemmat sukupuolet ovat samannäköiset. Etusiivet ovat väriltään tasaisen siniharmaat. Siiven etureunassa on vaaleankeltainen raita, joka kapenee selvästi siiven kärkeä kohti ja etusiipien kärjet ovat pyöristyneet. Takasiivet ovat vaaleankeltaiset ilman kuviointia. Etusiiven alapinnalla on etureunaa ja kärkiosaa lukuun ottamatta voimakas, tummanharmaa varjostuma. Pää ja niska ovat keltaiset, samoin takaruumiin kärki sekä raajat. Muuten ruumis on harmaa. Siipiväli on 33–38 mm. Lepäävä perhonen pitää siipiään tasossa takaruumiin päällä. Lennossa perhonen näyttää kellertävältä.


title: Harmokeltasiipi

text: Varsin samannäköinen laji on lyijykeltasiipi ("Eilema complanum"). Helpoimmin lajit erottaa lepoasennon ja siiven kärjen muodon perusteella.


title: Harmokeltasiipi

text: Toukka on 23–26mm pitkä, musta ja siinä on lyhyitä tummia karvoja. Toukan kyljessä on oranssi juova kolmannesta jaokkeesta alkaen aina takapäähän asti.


title: Harmokeltasiipi

text: Harmokeltasiipi on erittäin yleinen perhoslaji, ja sitä tavataan Länsi-Euroopasta Siperiaan, ainakin Baikalin alueelle saakka. Suomessa harmokeltasiipeä voi tavata ainakin Pohjois-Pohjanmaan eteläosiin. Aikuiset perhoset lentävät heinäkuun puolivälistä elokuun alkupuolelle.


title: Harmokeltasiipi

text: Harmokeltasiipi on Pohjoismaissa yleisin keltasiipilaji, ja sitä tavataan jokseenkin kaikenlaisissa ympäristöissä. Perhoset lentävät pääasiassa hämärän laskeutumisesta keskiyöhön, lämpiminä öinä pitempäänkin, muutamien metrien korkeudella maanpinnasta tai puiden latvustoissa. Lajin voi tavata silti päivälläkin aterioimassa kukilla. Harmokeltasiipi tulee helposti valolle ja häirittynä perhonen tiputtautuu maahan.


title: Harmokeltasiipi

text: Naaras munii noin sata munaa. Toukat talvehtivat maassa tai kaarnanraossa ja ovat täysikasvuisia toukokuussa. Ne koteloituvat kasvillisuuden joukkoon tai puun kuoren koloon.


title: Harmokeltasiipi

text: Toukka elää erilaisilla jäkälillä, erityisesti karpeilla ("Parmelia").


title: Sinus Medii

text: Sinus Medii (lat. "keskilahti") on Kuun meri Maahan näkyvällä puolella. Se on nimensä mukaisesti noin paikassa 0 astetta pituutta ja 0 astetta leveyttä. Sen pituus on noin 330 kilometriä.


title: Sinus Medii

text: Sinus Mediin laskeutui Surveyor 6 10. marraskuuta vuonna 1967 melkein keskelle sitä (0.5° N, 358.6° E). Sillä oli mukana alfa-sironta-analysaattori jolla se analysoi Kuun pinnan sisältämiä alkuaineita. Sinus Mediin alkuaineiden määrät ovat suunnileen samoja kuin Mare Tranquillitatisen molempien merien natriumpitoisuudet ovat alhaisemmat kuin maanpäällisillä basalteilla. Sinus Mediin titaanipitoisuus on alempi kuin Mare Tranquillitatisen, mikä viittaa Kuun merien koostumusten kemiallisiin eroihin.


title: Kornélia Ihász

text: Kornélia Ihász (s. 10. kesäkuuta 1937 Budapest) on unkarilainen entinen pikaluistelija. Hän edusti seuratasolla Budapesti Petöfliä.


title: Kornélia Ihász

text: Ihász osallistui Innsbruckin olympialaisissa 1964 kolmelle eri matkalle. Hän oli 500 metrillä jaetulla 25. sijalla yhdessä saksalaisen Sigrit Behrenzin kanssa, sijoittui 1 500 metrillä 20:neksi ja oli kahdeksastoista 3 000 metrin matkalla.


title: Kornélia Ihász

text: "Lähde: Sports-reference"


title: Mare Serenitatis

text: Mare Serenitatis (lat.tyyneydenmeri) on Kuun meri Maahan näkyvällä puolella. Mare Serenitatis sijaitsee Mare Imbriumin länsipuolella. Sinne ovat laskeutuneet Neuvostoliiton miehittämätön kuuluotain Luna 21 sekä Yhdysvaltojen miehitetty kuualus Apollo 17.


title: Eetu ja Konna

text: Eetu ja Konna on Kari Häkkisen ohjaama suomalainen animaatioelokuva vuodelta 2011.


title: Dimitri Gedevanišvili

text: Dimitri Gedevanišvili (s. 30. tammikuuta 1993) on georgialainen alppihiihtäjä.


title: Dimitri Gedevanišvili

text: Gedevanišvili osallistui vuonna 2011 sekä juniorien että aikuisten MM-kisoihin. Hän oli juniorien kisoissa Crans Montanassa suurpujottelussa 68. ja syöksylaskussa 76., muttei saanut tulosta supersuurpujottelussa eikä pujottelussa. Gedevanišvili oli Garmisch-Partenkirchenin MM-kisoissa pujottelussa 58. ja suurpujottelussa 85.


title: Psyykikko (gnostilaisuus)

text: Psyykikko () tarkoittaa gnostilaisuudessa henkilöä, joka kykenee uskoon mutta ei käsittämään Jumalaa.


title: Koisasiipi

text: Koisasiipi ("Cybosia mesomella") on siilikkäisiin kuuluva, erittäin yleinen keskikesän yöperhonen.


title: Koisasiipi

text: Sukupuolet ovat hieman erinäköiset, mutta siipien väri vaihtelee hieman yksilöittäin. Koiraan etusiivet ovat yleensä hopean- tai kellanvalkoiset. Siiven etureuna ja ulkosyrjä ovat keltaiset. Naaraat ovat värityksetään selvästi keltaisempia ja harmaanoranssi muodostaa siiven pohjavärin. Siiven etureunan kirkkaammin oranssi väri erottuu silti tällöinkin muun siiven värityksestä. Molemmilla sukupuolilla on likimain siiven puolivälin kohdalla kaksi selvästi erottuvaa mustaa pistettä, toinen lähellä siiven etu- ja toinen takareunaa. Perhosen tyypillisessä lepoasennossa toinen siipi peittää osittain toista, joten lepäävällä perhosella pisteistä yksi on piilossa. Pisteiden koko vaihtelee ja joiltakin yksilöiltä ne saattavat puuttua kokonaan. Takasiivet ovat pohjaväriltään vaaleankeltaiset, mutta suurelta osin mustanharmaan kehnän värittämät. Lajin tunnusomaisena piirteenä takasiiven ulkoreunasta suuntautuu vaalea kiila kohti siiven keskiosaa. Takasiipien ulkoreunat ovat oranssinkeltaiset. Perhosen ruumis on tummanharmaa, oranssia päätä ja keskiruumiin etuosaa lukuun ottamatta. Keskiruumiissa on kaksi oranssia pitkittäisjuovaa ja takaruumiissa oranssi poikittaisjuovitus. Siipiväli 24–31 mm.


title: Koisasiipi

text: Toukka on helposti tunnistettava. Se on tummanharmaa ja täysikasvuisena noin 25 mm pitkä. Toukkaa tiheänä peitteenä peittävät lyhyet karvat ovat voimakkaasti litistyneitä ja muistuttavat suomuja.


title: Koisasiipi

text: Lajia tavataan Pohjois-Espanjasta Euroopan poikki Turkkiin, Keski-Aasiaan ja Siperiaan. Suomessa koisasiipeä tavataan erittäin yleisenä aina Etelä-Lappiin saakka. Perhosen lentoaika on kesäkuun loppupuoliskolta elokuun alkuun.


title: Koisasiipi

text: Koisasiipeä tavataan jokseenkin kaikenlaisilla, riittävän kosteilla paikoilla niityltä metsiin ja soille. Esiintymispaikoillaan se on usein runsas. Perhoset ovat aktiivisia auringonlaskusta pitkälle yöhön, mutta lähtevät häirittyinä lentoon päivälläkin. Koiraat tulevat helposti valolle, naaraat harvemmin.


title: Koisasiipi

text: Naaras munii ravintokasvin tai jäkäläkasvuston alapinnoille. Toukat ovat yöaktiivisia ja viettävät hyvin piilottelevaa elämää, niitä tavataan luonnossa vain harvoin. Kotelo sijaitsee maassa, löyhän kotelokopan sisällä. Toukka luo nahkansa 12 kertaa, kun muut siilikkäät vain 4–6 kertaa. Ei tiedetä mikä merkitys nahanluontien suurella määrällä on.


title: Koisasiipi

text: Toukka elää pääasiassa jäkälillä, mutta syö myös syysmaitiaista ("Leontodon autumnalis") sekä juolukkaa ("Vaccinium uliginosum").


title: Gary Glitter’s Greatest Hits

text: Gary Glitter's Greatest Hits on kokoelma-albumi laulaja ja lauluntekijä Gary Glitterin tuotannosta ennen vuotta 1975. Albumin on tuottanut Mike Leander ja se on julkaistu luultavasti vuonna 1975. Julkaisuvuotta ei ole mainittu levyllä. Levy-yhtiö on Bell Records. Luettelonumerot ovat LP-levyn osalta 1C 062-96 605 ja C-kasetin osalta 1C 244-96 605. Tuotantoyhtiö on G.T.O. Productions Pariisissa, Hampurissa ja Lontoossa. Saksassa taustayhtiönä on ollut EMI Electrola GmbH ja painotyön on tehnyt Kölnissä toimiva 4P Nicolaus GmbH. Markkinoinnista ja jakelusta on huolehtinut EMI (The Gramophone Co. Ltd.).


title: Gary Glitter’s Greatest Hits

text: A-puoliB-puoliAlbumin kannessa on mainostettu kappaleita "I Love You Love We Love" ja "I'm the Leader of the Gang".


title: Victor Napoleon Procopé

text: Victor Napoleon Procopé (5. elokuuta 1839 Mietoinen – 23. syyskuuta 1906 Pietari) oli suomalainen sotilas, senaattori ja ministerivaltiosihteeri.


title: Victor Napoleon Procopé

text: Procopén vanhemmat olivat kihlakunnantuomari Berndt Johan Procopé ja Henriette Lovisa Trapp.


title: Victor Napoleon Procopé

text: Victor Napoleon Procopé valmistui Haminan kadettikoulusta vuonna 1857, jonka jälkeen hän siirtyi luutnantiksi Jekaterinoslavin henkikrenatöörirykmenttiin, palveli siellä vuosina 1857–1861, henkikaartin suomenmaalaisessa rykmentissä 1861–1877 ja siirtyi everstin arvoisena Permin jalkaväkirykmentin komentajaksi 1877 ja osallistui sen mukana Turkin sotaan. Procopé siirtyi kuitenkin jo sodan aikana Suomen kaartinpataljoonan päälliköksi ja osallistui vuosien 1877–1878 taisteluihin Balkanilla. Osoittamansa sotilaskunnon perusteella hänet ylennettiin keisarilliseksi sivusadjutantiksi ja kenraalimajuriksi 1878. Kaartinpataljoonassa hän palveli vuoteen 1884, ja vuonna 1883 hänet korotettiin aatelissäätyyn.


title: Victor Napoleon Procopé

text: Sen jälkeen Procopé siirtyi siviiliuralle, ensin Vaasan läänin kuvernööriksi vuosiksi 1884–1888 ja sitten Uudenmaan läänin vuonna 1888. Samuel Werner von Troilin johtaman senaatin talousosaston jäseneksi eli senaattoriksi; sotilastoimituskunnan päälliköksi hän tuli syksyllä 1888, ja hän hoiti tehtävää vuoteen 1891 saakka. Senaattorikauden aikana 1889 hänet ylennettiin kenraaliluutnantiksi.


title: Victor Napoleon Procopé

text: Sen jälkeen hän siirtyi Pietariin ministerivaltiosihteerin virastoon Woldemar von Daehnin apulaiseksi. Tuolloin keisarillinen keskushallinto pyrki yhä voimakkaammin kaventamaan Suomen suuriruhtinaskunnan autonomiaa. Tätä varten perustettiin vuonna 1892 valtakunnanlainsäädäntökonferenssin suomalais-venäläinen sekakomitea, jonka yhtenä jäsenä oli Victor Napoleon Procopé. Nikolai Bobrikovin tultua Suomen kenraalikuvernööriksi vastakkainasettelu kenraalikuvernöörin ja ministerivaltiosihteerin viraston välillä kasvoi. Bobrikov pyrki siirtämään valtaa ministerivaltiosihteeriltä kenraalikuvernöörille. Von Daehnin erottua vuonna 1898 Procopén tehtävä oli ministerivaltiosihteerin sijaisena esitellä Suomen asiat keisari-suuriruhtinas Nikolai II:lle. Tässä tehtävässä hän toimi kahden vuoden ajan vuoteen 1900 asti, jolloin hän erosi ministerinvaltiosihteerin viraston apulaisen virastaan. Tällöin hänet ylennettiin kenraalin arvoon. Ajanjakson tunnetuin tapahtuma on tietysti Helmikuun manifestin antaminen, jolloin normaali esittelyjärjestys ohitettiin.


title: Victor Napoleon Procopé

text: Lopun elämänsä hän vietti Venäjällä palaamatta Suomeen.


title: Victor Napoleon Procopé

text: Victor Napoleon Procopé oli vuodesta 1868 naimisissa venäläisen Aleksandrine Jurenjevan kanssa.


title: All Shook Up

text: All Shook Up on Elvis Presleyn singlejulkaisu, joka nousi Yhdysvaltain listalla kärkikymmenikköön huhtikuussa 1957 ja edelleen ykkössijalle. Se oli Elviksen seitsemäs Top 10 -hitti Yhdysvalloissa. Levy-yhtiönä oli tällöin RCA. Rhythm and blues -juurensa tunnustanut Elvis oli tyytyväinen siitä, että kappale oli ensimmäinen valkoisen artistin esitys, joka oli kärjessä sekä R&B-listalla että jukebox- ja radiosoittolistoilla. Koko 1950-luvun Top 250 -myyntitilastoissa kappaleen sijoitus oli 43.


title: All Shook Up

text: Kappaleen oli aikaisemmin levyttänyt David Hill -niminen artisti.


title: All Shook Up

text: "All Shook Up" oli myös ensimmäinen Elviksen monista listaykkösistä Yhdistyneessä kuningaskunnassa.


title: CASSIOPE

text: CASSIOPE on Kanadan avaruusjärjestön kehittämä tiedesatelliitti. Se laukaistaneen avaruuteen elliptiselle polaariradalle ainakin vuosi myöhässä alkuperäisestä tavoitteestaan, joka oli vuoden 2010 lopussa. Satelliitti kuljettaa tietoliikenneyritykselle kehitettyä tietoliikennetransponderiä, jonka nimi on Cascade, ja tieteellistä mittalaiteyhdistelmää, jonka nimi on ePOP (enhanced Polar Outflow Probe). Näiden kahden laitteen nimien yhdistelmä luo akronyymin CASSIOPE, joka on purettavissa sanoiksi "Cascade, Smallsat and Ionospheric Polar Explorer".


title: CASSIOPE

text: Calgaryn yliopiston avaruustutkimuksen instituutti johtaa hanketta. Sen kehittämä mittalaite mittaa auringon aktiivisuutta, etenkin revontulia. ePOPin tiedelaitteet on NASAn ja JAXAn toteuttamia.


title: CASSIOPE

text: Cascade tietoliikennelaite on "store&forward"-tyyppinen tiedostojen välityslaite. Järjestelmän käyttäjä tarvitsee 1-2 metrin kokoisen antennin satelliittilähetys- ja vastaanottoasemalleen. Satelliittin siirtämä tiedosto on tyypillisesti kooltaan 50-500 Gbyteä. Satelliittiin voidaan viedä tietoa 4 kbps nopeudella ja siitä voidaan ladata maahan tietoa 4 Mbps nopeudella. Satelliitti kuljettaa tiedon 90 minuutissa toiseen paikkaa Kanadassa tai muuhun paikkaan satelliitin lentoradan alla. Potentiaalinen käyttäjä on siis periferiassa toimiva ihminen, yritys tai kunnan tai valtion organisaatio. Päivässä satelliitti voi kuljettaa jopa 15 gigabyteä tietoa.


title: CASSIOPE

text: Satelliitin pääurakoitsijana on kanadalainen Bristol Aerospace. CASSIOPE painaa 375 kg ja sen muoto on kuusikulmainen, (1,8 m kulmasta kulmaan, pituus 1,2 metriä).


title: CASSIOPE

text: Satelliitti laukaistiin SpaceX:n Falcon 9 v1.1 -raketilla. Primaarihyötykuorman laukaisu onnistui. Lento oli uuden Falcon 9:n version ensilento ja samalla ensimmäinen, jolla kokeiltiin uudelleenkäytön tekniikoita varsinaisella lennolla. Ensimmäisen vaiheen aiotut 3 moottoria saatiin syttymään uudelleen laskeutumisvaihetta varten ja vaihe ohjattua laskeutumaan mutta toisella poltolla ilmakehässä vaihe alkoi pyöriä hallitsemattomasti, jolloin polttoaine pakkautui tankkien reunamille ja moottori sammui. Vaihe tuhoutui ja törmäsi mereen.


title: CASSIOPE

text: Myös toisen vaiheen moottori yritettiin uudelleenkäynnistää mutta se ei onnistunut. Tällöin sekundaarinen hyötykuorma, joukko nanosatelliitteja, jäi laukaisematta aiotusti.


title: Arsen Nersisjan

text: Arsen Nersisjan (; s. 18. heinäkuuta 1987 Tsaghkadzor) on armenialainen alppihiihtäjä.


title: Arsen Nersisjan

text: Nersisjan osallistui MM-kilpailuihin ensimmäistä kertaa vuonna 2007. Tuolloin hän oli suurpujottelussa 61., mutta ei saanut tulosta pujottelussa. Nersisjan jäi samoissa lajeissa ilman tulosta sekä Val d'Isèren MM-kisoissa 2009 että Garmisch-Partenkirchenin kisoissa 2011.


title: Arsen Nersisjan

text: Nersisjan kilpaili olympialaisissa ensimmäistä kertaa vuonna 2010. Tuolloin hän toimi maansa lipunkantajana kisojen avajaisissa, muttei päässyt hyväksytysti maaliin pujottelussa eikä suurpujottelussa.


title: Seututie 701

text: Seututie 701 on Ilmajoella kulkeva seututie. Se kulkee valtatieltä 3 Huissinkylästä Ilmajoen keskustaajaman ja kantatien 67 kautta seututielle 694 Seinäjoen Honkakylään. Tien pituus on noin 31 kilometriä. Tie on tyypillinen haja-asutusalueen tie, joka halkoo isoja peltoaukeita siinä missä metsikköäkin. Tie on koko matkansa osalta kestopäällystetty.


title: Seututie 701

text: Seututien 701 varrella sijaitsee mm. Ilmajoen kirkko, Ilmajoen kunnantalo, Ilmajoen kunnankirjasto, Siltalan teollisuusalue ja Seinäjoen lentoasema. Lisäksi tien varrella on yksityisomistuksessa oleva maitolaituri.


title: Seututie 701

text: Seututie 701 on ollut aikaisemmin Kauppilantien osalta yhdystie 7003 ja Alaanentien osalta 7004. Vuoden 1996 tiennumerouudistuksessa se sai nykyisen numeronsa.


title: Fortaleza Esporte Clube

text: Fortaleza Esporte Clube, tunnetaan myös nimellä Fortaleza, on brasilialainen jalkapalloseura Fortalezasta, Cearáta. Seura perustettiin 18. lokakuuta 1918.


title: Washingtonin laivastotukikohta

text: Washingtonin laivastotukikohta () on Yhdysvaltain laivaston käyttämä entinen telakka ja ammusvarasto maan pääkaupungissa Washingtonissa. Alue on Yhdysvaltain laivaston vanhin tukikohta ja nykyisin sitä käytetään seremoniallisena ja hallinnollisena keskuksena. Tukikohdassa sijaitsee muun muassa laivasto-operaatioiden komentajan esikunta. Alue lisättiin National Register of Historic Places -luetteloon vuonna 1973.


title: Washingtonin laivastotukikohta

text: Yhdysvaltain kongressin päätöksellä alue ostettiin laivastolle 23. heinäkuuta 1799. Laivastotukikohta perustettiin 2. lokakuuta 1799. Tukikohta rakennettiin Yhdysvaltain ensimmäisen laivastoministerin Benjamin Stoddertin johdolla. Tukikohdan ensimmäisenä komentajana toimi kommodori Thomas Tingey.


title: Washingtonin laivastotukikohta

text: Tukikohdasta kehittyi laivaston suurin telakka ja vuoden 1812 sodan aikana se toimi tärkeänä strategisena osana Washingtonin puolustusta. Sodan jälkeen tukikohta ei enää saavuttanut yhtä vahvaa asemaa laivanrakennuksessa kuin ennen sotaa. Tukikohdan toiminta keskittyi seuraavaksi vuosisadaksi teknologiaan ja ammuksiin. Tukikohdassa oli yksi Yhdysvaltain ensimmäisistä höyrykoneista, ja sitä käytettiin sotalaivojen ankkureiden, ketjujen ja höyrykoneiden valmistamiseen.


title: Washingtonin laivastotukikohta

text: Yhdysvaltain sisällissodan aikana tukikohta toimi jälleen merkittävänä osana pääkaupungin puolustusta. Panssaroitu sotalaiva USS Monitor korjattiin tukikohdassa sen vaurioiduttua Hampton Roadsin taistelussa.


title: Washingtonin laivastotukikohta

text: Sodan jälkeen tukikohdassa jatkettiin teknologian kehittämistä. Vuonna 1886 tukikohdassa valmistettiin kaikki laivaston ammukset. Toiseen maailmansotaan mennessä tukikohdasta oli kehittynyt maailman suurin ammustehdas. Tukikohdassa suunniteltuja ja valmistettuja aseita käytettiin kaikissa Yhdysvaltain käymissä sodissa 1960-luvulle saakka. 1960-luvulla toiminta kuitenkin lakkautettiin ja rakennuksia ryhdyttiin muuttamaan toimistokäyttöön.


title: Bristol Aerospace

text: Bristol Aerospace on kanadalainen ilmailuteollisuusyritys, jonka Jim, Grant ja Edwin MacDonald perustivat vuonna 1930. Sen päätoimipaikka on Winnipeg Manitobassa. Yrityksessä on 630 työntekijää. Sen omistaa Magellan Aerospace.


title: Bristol Aerospace

text: Yhtiö sai alkunsa MacDonald Brothers Aircraft Company -nimisenä veljesten metalliteollisuusyrityksen pohjalle. Se valmisti Yhdysvaltain laman aikana vesikoneiden kellukkeita lisenssillä newyorkilaiselle EDO Corporation -yhtiölle.


title: Bristol Aerospace

text: Toinen maailmansota nosti yrityksen työvoiman 4 500 ihmiseen. Sodan jälkeen yhtiölle sovittiin koneiden huoltosopimus Kanadan kuninkaallisten ilmavoimien kanssa. Vuonna 1954 Bristol Aeroplane Company MacDonald Brothers Aircraftin, ja se alkoi valmistaa englantilaisten suihkumoottoreiden osia samaan aikaan, kun Englannin aseteollisuutta ajettiin alas. 1960-luvulla yhtiö teki ohutlevyosia eri lentokonevalmistajille.


title: Bristol Aerospace

text: 1950-luvun lopussa yhtiö alkoi valmistaa Bristolin tekemien ruutirakettien osia. Vuonna 1962 Manitobaan perustettiin Blackwood Propellant Plant. Englantilainen Bristol ja yhdysvaltalainen Aerojet General alkoivat yhdessä valmistaa ja myydä tykistöraketteja Natolle.


title: Bristol Aerospace

text:
Vuonna 1967 Rolls-Royce osti emoyhtiö Bristol Aeroplanen, kun Bristolin englantilainen lentokoneteollisuus oli vuonna 1960 fuusioitu British Aircraft Corporationiin (BAC). Yhtiö sai uuden nimen Bristol Aerospace ja pysyi Rolls-Roycen osana sen sosialisointi- ja yksityistämissykleissä.
Vuonna 1997 Rolls-Royce myi Bristolin 62,5 miljoonalla dollarilla Magellan Aerospacelle, joka on yhdysvaltalais-kanadalainen yritys, joka kokosi useita heikompia ilmailuyhtiöitä kokonaisuudeksi.


title: Bristol Aerospace

text: Vuonna 1999 Bristol sai Kanadan avaruusjärjestöltä tilauksen SCISAT-1-satelliitista. Satelliitti laukaistin 12.8.2003. Sen runko nimettiin "kanadalaiseksi standardisatelliittirungoksi", mutta sen jatkokäyttö on ollut vähäistä.


title: Bristol Aerospace

text: Magellan (Bristol) valmistaa osia mm. seuraaviin


title: Magellan Aerospace

text: Magellan Aerospace Corporation () on kanadalainen lentokoneteollisuuden alihankkijayritys, joka tekee rakenneosia ja huoltaa lentokoneita. Se perustettiin vuonna 1996, ja sillä on tehtaita myös Englannissa ja Yhdysvalloissa. Sen liikevaihto on noin 700 miljoonaa dollaria. Yhtiössä työskentelee 3000 ihmistä.


title: Magellan Aerospace

text: Magellan tekee osia Airbus A380, Boeing 787 Dreamliner, Lockheed Martin F-35 Lightning II ja Bombardier Aerospacen lentokoneisiin.


title: Magellan Aerospace

text:
Magellan syntyi yhdysvaltalaisen Fleet Industries -yhtiön Kanadan tehtaan pohjalta. 1990-luvulla yritys osteli lukuisia pieniä kanadalaisia yrityksiä ilmailualalla.
Se omistaa Bristol Aerospace -yhtiön, joka on Kanadan avaruusteollisuuden ydintä.


title: Gaia Bassani Antivari

text: Gaia Bassani Antivari (s. 8. heinäkuuta 1978 Milano, Italia) on azerbaidžanilainen alppihiihtäjä.


title: Gaia Bassani Antivari

text: Antivari osallistui MM-kisoihin ensimmäistä kertaa vuonna 2009. Tuolloin hän oli suurpujottelussa 51., mutta keskeytti pujottelussa jo ensimmäisellä kierroksella. Antivari osallistui seuraavana vuonna Vancouverin olympialaisiin, joissa hän sijoittui suurpujottelussa 57:nneksi, muttei saanut pujottelussa tulosta.


title: Prostataspesifinen antigeeni

text:
Prostataspesifinen antigeeni eli PSA on enimmäkseen miehen eturauhasesta erittyvä glykoproteiini.
PSA:ta erittyy eturauhassoluista mieshormonien vaikutuksesta. PSA:n tehtävä on toimia siemennesteessä voiteluaineena, jotta siittiöt pääsevät liikkumaan vapaasti. PSA toimii siemennesteessä entsyyminä, joka estää seminaalivesikkeleiden erittämän nesteen spermaa hyydyttävää vaikutusta. Myös veressä esiintyy normaalisti pieniä määriä PSA:ta. PSA:n määrä alkaa usein kohota miehen sairastuessa eturauhasen syöpään, mutta PSA-pitoisuus voi kohota myös muiden eturauhasen sairauksien takia.
Useat tutkijat ovat löytäneet PSA:n itsenäisesti eri aikoina ja antaneet sille eri nimen, mikä on aiheuttanut myöhemmin kiistoja. Nimi "prostataspesifinen antigeeni" on harhaanjohtava, sillä PSA:n nimeämisen jälkeen on paljastunut, että PSA:ta erittyy muistakin rauhasista kuin eturauhasesta. Myös naiset erittävät PSA:ta, esimerkiksi rintamaitoon.


title: Prostataspesifinen antigeeni

text: PSA on glykoproteiini. Sitä erittyy erityisesti miehillä eturauhasen epiteelikudoksesta mieshormonin vaikutuksesta. PSA:ta erittyy pieniä määriä muissakin kudoksissa. Myös naiset erittävät pieniä määriä PSA:ta: esimerkiksi rintamaidosta voi löytyä pieniä viitteitä PSA:sta.


title: Prostataspesifinen antigeeni

text: PSA:n biologinen tehtävä on toimia siemennesteessä entsyyminä, joka estää seminaalivesikkeleiden erittämän nesteen spermaa hyydyttävää vaikutusta. PSA:n vaikutuksesta siittiöt pääsevät uimaan siemennesteessä vapaasti. PSA-entsyymin vaikutuksen voimakkuus on riippuvainen sinkki-ionien määrästä. Myös verenkertoon erittyy normaalisti pieniä määriä PSA:ta. Eturauhasen sairauksien myötä PSA:ta alkaa usein erittyä vereen normaalia enemmän.


title: Prostataspesifinen antigeeni

text: Laboratoriotutkimuksena tehtävän kokonais-PSA:n määrityksen tärkein käyttöalue on eturauhasen syövän diagnostiikka. PSA:n määritystä voidaan käyttää taudin seulontaan, taudin levinneisyyden arviointiin ja hoidon seurantaan. Kokonais-PSA (S-PSA) määritetään veren seerumista.


title: Prostataspesifinen antigeeni

text: PSA:n normaalit viitearvot ovat suuntaa antavia, ja ne vaihtelevat lähteen mukaan. (Ks. )


title: Prostataspesifinen antigeeni

text: Kokonais-PSA:n heikohkoa tarkkuutta eturauhasen syövän todentamiseksi on yritetty parantaa muodostamalla matemaattinen arvo, jossa lasketaan ns. veressä vapaana olevan PSA:n ja kokonais-PSA:n suhde. Sekään ei pysty varmuudella erottelemaan syöpää ja hyvänlaatuista liikakasvua toisistaan mutta antaa paremman osuvuuden kuin pelkkä S-PSA. Syövän todennäköisyys on kasvanut, jos hieman koholla olevan PSA:n suhdeluku on alle 0,1. Diagnoosi on todennäköisemmin hyvänlaatuinen liikakasvu, jos hivenen koholla olevan PSA:n suhdeluku on yli 0,25


title: Litteäkaisla

text: Litteäkaisla ("Blysmus compressus", myös "Scirpus compressus", "Scirpus planifolius") on Euraasiassa kasvava sarakasveihin kuuluva kasvilaji. Suomessa vaarantuneeksi luokiteltua lajia tavataan ainoastaan Ahvenanmaalla.


title: Litteäkaisla

text: Litteäkaisla kasvattaa 5–20 senttimetriä pitkän, tylpästi kolmisärmäisen varren. Varret kasvavat riveinä vaakasuorasta juurakosta. Varren tyvipuoliskosta kasvaa viisi tai kuusi lehteä. Lehtien tyvitupet ovat tumman tai kellanruskeita. Litteät lehdet ovat 8–20 cm pitkiä ja 2–4 mm leveitä. Kukinto on kaksirivinen, litteä kerrannaistähkä, tähkiä on yli kymmenen kappaletta. Alimman tähkän tukilehti on tavallisesti kukintoa pitempi. Tähkät ovat 5–10-kukkaisia. Kukat ovat kaksineuvoisia: heteitä on kaksi tai kolme kappaletta, emi on kaksiluottinen. Kukan kehä on viisisukasinen. Litteäkaisla kukkii Suomessa kesä-heinäkuussa.


title: Litteäkaisla

text: Litteäkaislaa kasvaa Euroopassa Isosta-Britanniasta, Itä-Ranskasta ja Pohjois-Italiasta itään Balkanin niemimaalle, Länsi-Unrainaan, Länsi-Venäjälle ja Baltian maihin saakka. Skandinaviassa lajia tavataan Tanskassa, Etelä-Norjassa sekä Etelä- ja Keski-Ruotsissa. Euroopan ulkopuolella lajia kasvaa Turkissa, Irakissa, Iranissa, Keski-Aasiassa sekä paikoin Venäjän itäosissa sekä Kiinassa. Suomessa litteäkaislaa kasvaa ainoastaan Ahvenamaalla, jossa laji on hävinnyt monilta kasvupaikoiltaan maakunnan itäosista.


title: Litteäkaisla

text: Litteäkaisla kasvaa hiesuisilla ja hiekkaisilla merenrantaniityillä sekä letoilla. Laji on kalkinvaatija. Ahvenanmaalla laji on harvinaistunut rantojen umpeenkasvun ja soiden kuivatuksen takia.


title: Scott Sánchez

text: Scott Alan Sánchez Saunders (s. 18. tammikuuta 1959 New York, Yhdysvallat) on bolivialainen alppihiihtäjä.


title: Scott Sánchez

text: Sánchez kilpaili olympialaisissa ensimmäistä kertaa vuonna 1980. Tuolloin hän osallistui kolmeen eri lajiin, mutta ei saanut tulosta yhdessäkään niistä. Sánchez sai kaudella 1981–1982 maailmancupissa kahdessa kilpailussa osakilpailupisteitä sijoituttuaan alppiyhdistetyssä ensin Bad Wiesseessa kuudenneksi ja myöhemmin Wengenissä viidenneksi. Hän oli Sarajevon olympialaisissa 1984 suurpujottelussa 34. ja syöksylaskussa 43., muttei selvinnyt maaliin saakka pujottelussa.


title: Valmet 1502

text: Valmet 1502 on suomalaisen Valmetin valmistama traktori, joka esiteltiin vuonna 1975. Traktorista teki poikkeuksellisen sen kuusipyöräinen rakenne. Traktorissa on takana vetävä teli ja edessä tavanomainen akseli. Rakenteen tarkoitus oli parantaa pitoa vaikeassa maastossa ja parantaa mukavuutta.Lisävarusteena oli saatavilla teräsketjusarja takapyörille, tarkoituksena pidon parantaminen ja traktorin huomattavan suuren painon maan tiivistymistä pienentävä vaikutus.


title: Valmet 1502

text: Traktoria valmistettiin vuosina 1975–1979 takavetoisena ja vuosina 1979–1980 nelivetoisena. Asiakkaat eivät kuitenkaan pitäneet rakenteen aiheuttamaa lisähintaa perusteltuna ja myynti ei täyttänyt odotuksia.Takaveto:


title: Valmet 1502

text: Neliveto:


title: Panssarikolonna

text: Panssarikolonna on suomalaisen death metal -yhtye Sotajumalan EP-levy, joka on julkaistu vuonna 2003.


title: Žana Novaković

text: Žana Novaković (s. 24. kesäkuuta 1985 Sarajevo) on bosniahertsegovinalainen alppihiihtäjä. Hän edustaa seuratasolla SPD Jahorinaa.


title: Žana Novaković

text: Novaković on kilpaillut maailmancupissa vuodesta 2008 lähtien, mutta ei ole saanut sijoitusta vielä yhdestäkään osakilpailusta. Hän osallistui MM-kisoihin ensimmäistä kertaa jo 2005, jolloin hän oli pujottelussa 28. Novaković ei päässyt Åren kisoissa 2007 suurpujottelussa maaliin saakka, mutta sijoittui pujottelussa 39:nneksi. Hän keskeytti molemmissa lajeissa vuoden 2009 MM-kisoissa. Novaković toimi maansa lipunkantajana vuoden 2010 olympialaisten avajaisissa. Hän oli kisoissa pujottelussa 40. ja suurpujottelussa 41. Novaković oli seuraavan vuoden MM-kisoissa suurpujottelun 42. ja keskeytti pujottelussa ensimmäisellä kierroksella.


title: Kuolinjulistus

text:
Kuolinjulistus on suomalaisen death metal -yhtye Sotajumalan kappale ja single, joka on julkaistu vuonna 2007. Single on julkaistu ainoastaan Suomessa.
Vierailijat


title: Ruskokaisla

text:
Ruskokaisla ("Blysmus rufus", myös "Scirpus rufus") on
Euraasiassa kasvava sarakasveihin kuuluva kasvilaji. Suomessa ruskokaisla on luokiteltu silmälläpidettäväksi lajiksi.


title: Ruskokaisla

text: Ruskokaisla kasvattaa 15–30 cm pitkän, liereähkön ja sileän varren. Varret kasvavat riveinä vaakasuorasta juurakosta. Varren tyvipuoliskosta kasvaa 1–3 lehteä. Lehtien tyvitupet ovat tavallisesti kellanruskeita ja mustanharmaita. Kouruiset lehdet ovat noin puolet varren pituudesta ja 1–2 mm leveitä. Kukinto on kaksirivinen, litteä kerrannaistähkä, joka on 5–8-tähkäinen. Alimman tähkän tukilehti on tähkänsä pituinen. Tähkät ovat 3–5-kukkaisia. Kukat ovat kaksineuvoisia: heteitä on kaksi tai kolme kappaletta, emi on kaksiluottinen. Kukan kehäsukaset puuttuvat tai ne ovat vähäisiä ja varisevia. Ruskokaisla kukkii Suomessa kesä-heinäkuussa.


title: Ruskokaisla

text: Ruskokaisla kasvaa Euroopassa lähinnä rannikkoalueilla Britteinsaarilla, Pohjois-Saksassa ja -Puolassa ja Baltian maissa. Fennoskandiassa lajia tavataan Tanskassa, Norjassa napapiirin korkeudelle saakka, Etelä- ja Keski-Ruotsissa, Etelä-Suomessa ja Kuolan niemimaalla. Aasiassa ruskokaislan esiintymät ovat sisämaassa: Keski-Aasiassa, Etelä-Siperiassa ja Kiinassa. Pohjois-Amerikassa lajia kasvaa paikoitellen Kanadassa. Suomessa ruskokaislaa kasvaa lähinnä Suomelahden rannikolla Ahvenanmaalta itärajalle saakka. Muualta maasta lajista tunnetaan vain hajanaisia ja jo hävinneitä kasvupaikkoja, eniten Oulun seudulta.


title: Ruskokaisla

text: Ruskokaisla kasvaa merenrantaniityillä lähellä vesirajaa. Sisämaassa laji kasvaa suolamailla. Suomessa laji on harvinaistunut rantojen umpeenkasvun takia.


title: Private Dancer Tour

text: Private Dancer Tour oli Tina Turnerin kolmas oma kiertue.


title: Sewers

text: Sewers on Torture Killerin kolmas studioalbumi, joka julkaistiin 25. helmikuuta 2009. Albumi nousi Suomen virallisen listan sijalle 14.


title: Break Every Rule Tour

text: Break Every Rule Tour Tina Turnerin kiertue vuosina 1987-1988, joka oli Pepsin sponsoroima.


title: Museion

text: Museion (, myös "Mouseion") eli muusien temppeli oli antiikin aikainen tiedelaitos. Kuuluisin Museion sijaitsi sijaitsi Egyptissä Aleksandrian kaupungissa, ja sen yhteydessä toimi Aleksandrian kirjasto. Sitä voidaan pitää maailman ensimmäisenä yliopistona.


title: Museion

text: Ensimmäinen museion syntyi Aristoteleen Lykeionin yhteyteen Ateenaan. Uskonnollisen, muusien palvontaan liittyvän merkityksen lisäksi se toimi koulutuksen ja väittelyiden näyttämönä. Sen vaikuttavin seuraaja oli Aleksandrian Museion. Sen perustajaksi arvellaan Ptolemaios I:tä, joka työskenteli yhdessä Aristoteleen oppilaan Demetriuksen kanssa. Museionin hajottamisesta ei ole tarkkoja tietoja, roomalaisissa teksteissä viitataan sen toimineen vielä 300-luvulla. Theon Aleksandrialaisen (n. 335 – n. 405) mainitaan toimineen siellä.


title: Museion

text: Vaikka nykyinen museo-sana on johdettu museionista, antiikin museionissa ei säilytetty muita esineitä kuin kirjoja, ja niitä ei pidetty näytteillä vaan käytettiin tutkimukseen. Museion sijaitsi kuninkaallisen palatsin alueella, ja siellä oli katettu jalkakäytävä, kokoontumishuone ja ruokasali oppineiden käyttöön.


title: Museion

text: Museion ja sen yhteydessä toiminut kirjasto houkuttelivat Aleksandriaan maailman silloisia huipputiedemiehiä.


title: Yamagata

text: Yamagata () on Yamagatan prefektuurin pääkaupunki Japanissa. Kaupunki perustettiin 1. huhtikuuta 1889. Vuonna 2015 kaupungin väkiluku oli 252 532, pinta-ala 381,58 km² ja asukastiheys 662,07 ihmistä neliökilometriä kohden.


title: Yamagata

text: Kaupungissa sijaitsee osa Yamagatan yliopiston toimitiloista.


title: Jari Salo

text: J-P Salo (Jari Salo / Jari-Pekka Salo) (s. 7. joulukuuta 1967) on suomalainen spiikkeri, ääninäyttelijä, laulaja, muusikko ja kääntäjä. Salo toimii yrittäjänä Chicken House Productions -yrityksessä, joka muun muassa tuottaa äänimainontaa radioon ja televisioon. Salo on tehnyt lukuisia äänirooleja eri animaatiosarjoissa ja -elokuvissa sekä peleissä. Hän on myös laulanut usean animaatiosarjan tunnusmusiikin.


title: Jari Salo

text: Salo on toiminut muusikkona monen suomalaisartistin taustayhtyeessä. Vuonna 2004 hän oli tuottajana ja muusikkona Janne Hurmeen Human Temple -yhtyeen "Insomnia"-levyllä. Salo osallistui "The Voice of Finland" -kilpailuun keväällä 2012. Hän kilpaili Michael Monroen joukkueessa ja eteni ensimmäiseen live-esitykseen asti.


title: Cyborg

text: Cyborg on vuonna 1989 ensi-iltansa saanut yhdysvaltalainen toimintaelokuva. Elokuvan on ohjannut Albert Pyun ja käsikirjoittanut Kitty Chalmers. Pääosissa näyttelivät Jean-Claude Van Damme, Deborah Richter, Vincent Klyn, Alex Daniels, Jackson Pinckney ja Dayle Haddon.


title: Cyborg

text: Elokuva kuvattiin Pohjois-Carolinan Castle Haynessa ja Wilmingtonin DEG Film Studiosilla, sekä Kalifornian Imperial Countyssä.


title: Cyborg

text: Yhteiskunnallisen sekasorron ja tappavan epidemian riivaama tulevaisuuden Yhdysvallat on vajonnut brutaalin painajaisen kouriin. Vain Pearl Prophet niminen kyborgi pystyy kehittämään kaivatun rokotteen. Mutta kun Pearl yrittää epätoivon vimmalla viedä tietoa Atlantaan voidakseen pelastaa maailman, joukko ihmissyöjiä sieppaa hänet. He tahtovat rokotteen itselleen voidakseen hallita maailmaa. Ihmissyöjät päättävät viedä kyborgin Atlantaan, mutta tietämättään saavat kintereilleen palkkasoturi Gibsonin ja hänen perässään kulkevan Nadyn, joka on lähtenyt pelastamaan Pearlin ja ihmiskunnan. Sitä vastoin Gibsonia ei kiinnosta ihmiskunnan kohtalo vaan kosto sieppaajien johtajaa Fenderiä kohtaan.


title: Cyborg

text: Suomessa elokuva julkaistiin suoraan DVD:lle 5. toukokuuta 2001. Sittemmin se esitettiin myös televisiossa Nelosella 9. huhtikuuta 2010.


title: Cyborg

text: Elokuva sai suurilta osin kielteistä palautetta. Juoni oli "Chicago Sun Times" -lehden mukaan yksinkertainen ja elokuvaa pidettiin lähinnä vain tavallisena kamppailajin elokuvana, jossa näyttelijät ovat pukeutuneet asusteisiin, mutta eivät löydä paikkaa minne mennä. Väkivaltaisuudesta ja synkästä teemasta huolimatta "Washington Post" -lehti kehottaa katsojaa ajattelemaan elokuvaa enemmän komediana kuin vakavana toimintaelokuvana.


title: Heihe

text: Heihe (; "musta joki") on kaupunki Heilongjiangin maakunnassa Kiinassa. Kaupunki sijaitsee Amur-joen varrella Venäjän rajalla. Vastarannalla sijaitsee Blagoveštšenskin kaupunki. Rajakauppa on vilkastunut vapaakauppa-alueen myötä.


title: Qiqihar

text:
Qiqihar (; mantšuksi: "Cicigar hoton"; aiemmin Tsitsihar) on
prefektuuritason kaupunki Kiinan kansantasavallan Heilongjiangin maakunnan länsiosassa, linnuntietä noin 270 kilometriä maakuntakeskus Harbinista luoteeseen. Vuonna 2010 kaupungin asukasluku oli 5,367 miljoonaa ja pinta-ala 42 205 neliökilometriä.


title: Qiqihar

text:
Kaupunki rajoittuu pohjoisessa Hulunbuirin ja Heihen, idässä Suihuan, sekä etelässä Daqingin ja Baichengin perfektuuritason kaupunkeihin. Lounaassa naapurina on Hinggan (Sisä-Mongolian liitto).
Piirikuntatasolla kaupunki jakautui seuraavasti (2010):
Qiqiharin lentoasemalta on säännöllisiä kotimaan lentoja muutamaan suurimpaan kaupunkiin.


title: Jilin (kaupunki)

text: Jilin (, mantšuksi: Girin Ula) on prefektuuritason kaupunki Jilinin maakunnassa Kiinassa. Kaupungin keskusta sijaitsee linnuntietä noin 100 kilometriä maakunnan pääkaupunki Changchunista itään. Prefektuurin pinta-ala on 27 120 neliökilometriä ja väkiluku 4,41 miljoonaa (2010).


title: Jilin (kaupunki)

text: Kaupunki rajoittuu pohjoisessa Harbinin, lännessä Shenyangin, Sipingin, ja Liaoyuanin, etelässä Tonghuan ja Baishanin prefektuuritason kaupunkeihin, sekä idässä Yanbianin autonomiseen prefektuuriin.


title: Jilin (kaupunki)

text: Kaupunki järjesti Aasian talvikisat vuonna 2007.


title: Jilin (kaupunki)

text: Piirikuntatasolla prefektuuri jaetaan 9 osaan seuraavasti (numerointi kuten oheisessa kuvassa):


title: Jiří Růžek

text: Jiří Růžek (s. 29. elokuuta 1967 Litoměřice, Tšekkoslovakia) on tšekkiläinen valokuvataiteilija.


title: Jiří Růžek

text: Růžek aloitti valokuvaamisen 1995. Vuonna 2004 hän siirtyi Prahaan, jossa hän nyt asuu ja työskentelee. Hän asuu arkkitehti ja valokuvaaja Ludmila Foblován kanssa.


title: Jiří Růžek

text: Růžek on enimmäkseen tunnettu mustavalkoisista taiteellisista alastonkuvista. Vuodesta 2006 hänen valokuviaan on painettu ja julkaistu internetissä. Vuosina 2004-2005 hän kuvasi vartalomaalaussarjan yhteistyössä kroatialaisen taiteilijan Tea Hatadin kanssa.


title: Jiří Růžek

text: Růžek tekee myös kolmiulotteisia kuvia.


title: Jiří Růžek

text: Heinäkuussa 2009 Růžekin valokuva "České středohoří" (Tšekin keskivuoret) voitti pääpalkinnon Reflex-lehden paras alastonkuva -kilpailussa.


title: Uimahypyt kesäolympialaisissa 1952 – naisten 3 metrin ponnahduslauta

text: Naisten 3 metrin ponnahduslauta kilpailuun Helsingin olympiakisoissa osallistui 15 uimahyppääjää 7 eri maasta. Kilpailu suoritettiin kahdessa vaiheessa. Alkukilpailun kahdeksan parasta jatkoi loppukilpailuun. Kilpailu käytiin 29.-30. heinäkuuta


title: Tekijä (tekijänoikeus)

text:
Tekijä on tekijänoikeuslainsäädännössä henkilö, joka tekee tai luo tekijänoikeussuojaa nauttivan teoksen.
Suomen tekijänoikeuslain ensimmäisessä pykälässä säädetään, että tekijänoikeus teokseen on sillä, joka on sen luonut. Sekä laissa, että muulloin voi tekijä merkitä myös tekijänoikeuden omistajaa tai haltijaa. Tämä voi tarkoittaa joko sitä, joka on teoksen tehnyt, tai jos tekijänoikeus on siirtynyt sitä, jolle se on viimeksi siirtynyt. Esimerkiksi kun teoksen kopiointiin on saatava lupa sen tekijältä, tarkoitetaan tekijällä silloin tekijänoikeuden omistajaa.


title: Tekijä (tekijänoikeus)

text: Tekijänoikeuden omistajalla tai haltijalla voidaan siis tarkoittaa paitsi teoksen tekijää itseään, myös sitä jolle tekijänoikeus on siirtynyt erillisen sopimuksen mukaan.


title: Tekijä (tekijänoikeus)

text:
Teoksen tekijä on Suomen lainsäädännön mukaan aina luonnollinen henkilö eli ihminen. Yhtiöillä ja muilla yhteisöillä (kuten yhdistyksillä tai säätiöillä) olevat tekijänoikeudet voivat olla vain luonnollisilta henkilöiltä "siirtyneitä" oikeuksia. Tekijänoikeus voi syntyä yhdelle ihmiselle tai usealle ihmiselle yhteisesti. Kun heidän osuutensa eivät muodosta itsenäisiä teoksia, tekijänoikeus on heillä yhteisesti. Eläimillä ei ole tekijänoikeuksia, eikä niitä ole myöskään esineillä kuten teoksilla itsellään. Tekijöitä ovat yleisesti kaikki ne henkilöt, joiden toiminnasta voi syntyä itsenäisiä ja omaperäisiä luomistyön tuloksia, muun muassa säveltäjät, kirjailijat, kuvataiteilijat, valokuvaajat, elokuvantekijät tai tietokoneohjelman tekijät.
Tekijänoikeutta ei voi syntyä esimerkiksi teoksen tilaajalle tai tekijän työnantajalle, mutta tekijänoikeudet voidaan siirtää sopimuksella. Tekijänoikeus ei kata myöskään mitään sellaista, missä ei ole ihmisen luovaa panosta. Laissa tekijä -nimitystä käytetään myös siitä, jolle tekijänoikeuden omistus ja hallinta on viimeksi siirtynyt ja joka myöntää oikeuden teoksen kopiointiin. Tämä tekijä on oikeussubjekti, joita ovat myös oikeushenkilöt.


title: Tekijä (tekijänoikeus)

text: Jos useat ihmiset ovat tehneet teokseen yhdessä, tekijänoikeus on heillä yhteisesti. Jos teoksen tekijöiden osuudet muodostavat itsenäisiä teoksia, on kullakin tekijällä, esimerkiksi kääntäjällä yksinomainen oikeus omaan osuuteensa. Jos tekijöitä on useita, teoksesta voi valmistaa kappaleita vain tekijöiden yhteisesti sopimalla tavalla. Jos tekijät eivät pääse sopimukseen, ei teosta voi laillisesti julkaista.


title: Tekijä (tekijänoikeus)

text: Jos eri tekijöiden panokset teoksen luomisessa ovat olleet hyvin erisuuruiset, tekijät voivat sopia teoksen valmistamisesta. Tekijänoikeuskorvausten jakamisesta tekijät voivat kuitenkin sopia erikseen. Tekijäksi lasketaan kuitenkin vain teoksen luomiseen osallistunut, eli teokseen luovan panoksen antanut henkilö. Esimerkiksi puhtaaksikirjoitusta ei pidetä tekijänoikeuslain mukaisena luovana panoksena.


title: Tekijä (tekijänoikeus)

text: Tekijänoikeus tuottaa tekijälle sekä taloudellisia että hänen henkilöönsä liittyviä oikeuksia. Taloudellisista oikeuksista tärkeimpiä on tekijän yksinomainen oikeus määrätä teoksen kappaleiden valmistamisesta ja teoksen julkistamisesta. Tekijän moraalisia oikeuksia ovat muun muassa se, että teosta käytettäessä tekijän nimi on ilmoitettava sillä tavoin kuin hyvä tapa vaatii ja se, että teosta ei saa muuttaa siten tai julkaista sellaisessa yhteydessä, joka loukkaa tekijän omalaatuisuutta, kirjallista tai taiteellista arvoa.


title: Tekijä (tekijänoikeus)

text: Kun teoksen kappale on tekijän suostumuksella ensimmäisen kerran myyty tai muutoin pysyvästi luovutettu Euroopan talousalueella, kappaleen saa levittää edelleen.


title: Tekijä (tekijänoikeus)

text: Tekijällä on oikeus korvaukseen teoksensa kappaleiden lainaamisesta yleisölle, lukuun ottamatta rakennustaiteen, taidekäsityön tai taideteollisuuden tuotteita. Korvausta voidaan vaatia ainoastaan kolmen edellisen kalenterivuoden aikana tapahtuneesta lainaamisesta. Oikeutta korvaukseen ei kuitenkaan ole, jos lainaaminen tapahtuu tutkimusta tai opetustoimintaa palvelevasta kirjastosta. Kuvataiteen teoksen tekijällä on oikeus saada korvaus kaikesta kuvataiteen teoksen jälleenmyynnistä, johon osallistuu myyjänä, ostajana tai välittäjänä taidemarkkinoiden ammattilainen. Oikeutta jälleenmyyntikorvaukseen ei kuitenkaan ole, jos yleisölle avoin museo ostaa teoksen yksityishenkilöltä.


title: Tekijä (tekijänoikeus)

text: Osa tekijänoikeudesta voidaan siirtää tai se voi siirtyä tekijältä toiselle tekijänoikeuden haltijalle. Jotkut tekijänoikeuden osat voivat siirtyä esimerkiksi tekijältä työnantajalle erillisen sopimuksen mukaan esimerkiksi työsuhteen perusteella. Siitäkin huolimatta tekijän moraaliset oikeudet jäävät hänelle. Myöskään tekijänoikeuksien voimassaoloajan päättyminen ei lakkauta kaikkia tekijän oikeuksia.


title: Tekijä (tekijänoikeus)

text: Tekijällä, joka on luovuttanut elokuvan tai äänitteen tuottajalle oikeuden levittää yleisölle vuokraamalla elokuvaan tai äänitteeseen tallennetun teoksen kappaleita, on oikeus saada tuottajalta kohtuullinen korvaus vuokrauksesta. Tekijä ei voi luopua oikeudestaan korvaukseen.


title: Tekijä (tekijänoikeus)

text:
Tekijä voi signeerata teoksen, joka tarkoittaa hänen nimensä tai nimimerkkinsä kirjoittamista teokseen. Tekijyyden osoittamista tai päättelemistä silloin, kun tekijää ei tunneta tai tiedetä, sanotaan attribuoinniksi. Jos ei pystytä toisin osoittamaan, tekijänoikeuslaissa tekijänä pidetään sitä, jonka nimi tai yleisesti tunnettu salanimi tai nimimerkki yleiseen tapaan pannaan teoksen kappaleeseen tai ilmaistaan saatettaessa teos yleisön saataviin. Jos tekijää ei ole ilmaistu, teoksen julkaisija tai kustantaja edustaa tekijää.
Tekijällä on oikeus tekemäänsä teokseen, vaikka teoksessa ei ole hänen nimeään. Tekijänoikeus on myös voimassa, vaikka tekijä ei esimerkiksi vastaa pyyntöön saada käyttää teosta.Tekijänoikeuslain mukaan kun teoksesta valmistetaan kappale tai teos kokonaan tai osittain julkistetaan, sen tekijä on ilmoitettava sillä tavoin kuin hyvä tapa vaatii. Myös teoksen kappaletta julkistettaessa tekijän nimi ja lähde on mainittava. Julkaistaessa teosta ei saa muuttaa tekijän kirjallista tai taiteellista arvoa tai omalaatuisuutta loukkaavalla tavalla, kuten teosta ei saa myöskään julkaista tekijää loukkaavassa muodossa tai yhteydessä. Teosta ei saa tekijän suostumuksetta muuttaa enempää kuin sallittu käyttäminen edellyttää.


title: Tekijä (tekijänoikeus)

text: Tekijällä yksin on oikeus julkaista esitystensä kokoelma. Rakennusta ja käyttöesinettä saa omistaja tekijän luvatta muuttaa, mikäli tekniset tai tarkoituksenmukaisuussyyt sitä vaativat.


title: Tekijä (tekijänoikeus)

text: Teoksen kappaleen luovutukseen ei sisälly tekijänoikeuden luovutus. Tilauksesta tehtyyn muotokuvaan tekijä ei kuitenkaan saa käyttää oikeuttaan tilaajan tai, tämän kuoltua, hänen leskensä ja perillistensä suostumuksetta.


title: Elm Point

text: Elm Point on pieni asumaton eksklaavi alue Minnesotan osavaltiossa, Yhdysvalloissa. Sen erottaa Yhdysvaltain muista alueista Lake of the Woods -järvi. Maayhteys on vain Kanadan kautta.


title: Elm Point

text: Elm Point on noin 300 metriä leveä ja 1,2 kilometriä pitkä niemi. Maaston keskikorkeus on noin 323 metriä merenpinnasta. Pohjoisessa Elm Point rajoittuu Kanadan Manitoban provinssiin, josta sinne ei johda teitä ja maasto on erittäin vaikeakulkuista suota. Maitse alueelle pääseekin vain talvisaikaan.


title: Bambuhait

text: Bambuhait (Hemiscylliidae) on partahaikaloihin kuuluva kalaheimo.


title: Bambuhait

text: Varhaisimmat bambuhaifossiilit on ajoitettu jurakauden loppupuolelle. Nykyään heimoon kuuluu 12 lajia, jotka jaetaan kahteen sukuun.Lajeja ovat muun muassa: